Poveşti 
nemuritoare 


31 


Coperta: , 
CARMEN STANESCU 


O Editura lon 
Creangă S.A. 


oveşti 
nemuritoare, 31, 
1997 


Toate drepturile aparțin Editurii Ion 
Creangă. Reproducerea integrală sau 
parțială este interzisă şi va fi 
pedepsită conform legii. 


ISBN 973-25-0569-9 


EDITURAION 
CREANGA S.A. Piața 
Presei Libere, nr. 1. 
Sector 1, Bucureşti 
Tel.: 222 32 54 Fax: 
223 11 12 


ROMÂNIA 


„0ovesti 


nemurito 
are 


EDITURA ION CREANGĂ - 
BUCUREŞTI, 1997 


POVEŞTI CHINEZE 


Omul cu dragoste de flori 


ÎN ANII DOMNIEI împăratului Jen 
Dsung, din dinastia Sung, trăia un om 
într-un sat în apropiere de oraşul Ping 
Giang. El se numea Tsiu şi porecla era 
Sien. 

Tsiu-Sien se trăgea dintr-o veche 
familie de ţărani, care aveau câteva 
palme de pământ şi o casă. Era de multă 
vreme văduv şi nu avea copii. Nu iubea 
nimic mai mult pe lume decât florile şi, de 
ce le cultiva, şi iubirea pentru ele era mai 
mare. Da, le iubea aşa de pătimaş, că 
părăsise ogoarele şi livezile şi trăia numai 
pentru dragele sale flori. Dacă afla vreun 
soi deosebit, era mai fericit decât dacă ar fi 
descoperit o perlă sau o piatră prețioasă. 
Dacă în drumul său spre oraş vedea în 
vreo grădină străină flori înflorind în chip 
deosebit de frumos, uita cele mai 
grabnice ocupaţii ale lui şi intra acolo, 
fără învoire. întrebat fiind ce doreşte, 


cu surâs nedumerit el se ruga de iertare 
şi răspundea că numai florile l-au 
fermecat. Dacă erau cumva flori din care 
avea şi el, încă nu-şi lua ochii de la ele, 
însă când erau cu totul neobişnuite, 
atunci i se putea întâmpla să uite nevoia 
care-l mânase spre oraş. lar dacă vedea 
la un florar o specie scumpă, îi plătea 
preţul cerut, chiar de ştia că l-a înşelat şi, 
cu un sentiment de neasemuită fericire, îşi 
ducea scumpătatea acasă. Patima lui 
mergea aşa de departe, încât atunci când 
nu mai avea bani îşi amaneta hainele. De 
aceea i s-a zis Nebunul Florilor. 

Oamenii răi, profitând de 
slăbiciunea lui, tăiau florile scumpe, le 
înfăşurau într-un şomoiog de glod şi paie 
şi, cu o mutră nevinovată, le dădeau 
îmbucuratului, care le cumpăra în culmea 
fericirii. De mirare era că flori din acelea 
creşteau şi pe la el acasă. 

Curând deveni grădina lui un parc 
minunat, pe ale cărui garduri împletite 
din bambuşi se puteau vedea cele mai 
rare plante agăţătoare. Dincolo de gard, 
pe amândouă aleile, se zăreau palmieri, 
salcâmi, crizanteme, orhidee aurii şi 
floarea-domniţei plină de frăgezime, ca 
din poveste. Era cu neputinţă să numeşti 
toate felurile 

de flori; grădina lui părea o perdea din 
cea mai prețioasă mătase minunat 
brodată. Abia se trecea o floare, că lângă 
ea o soră şi mai frumoasă îi lua imediat 
locul. 

Porţile care duceau în acest paradis 
erau din ramuri măiestrit împletite. Uşile 
cu două canaturi se deschideau într-o 
alee îngustă de  bambuşi. Rareori 
bambusul galben are câte o dungă verde, 
el bate la ochi prin simplitatea liniei, 
paşnic şi măreț ca şi când sta gata să 
întâmpine pe cel care intră. Un şir de 
molifţi închidea aleea de bambuşi. Din 
amândouă laturile, pornea câte o potecă 
spre casa cu acoperiş de paie a lui Tsiu- 
Sien, având trei încăperi destul de înalte, 
ca soarele şi lumina să pătrundă 
înăuntru. Pe un perete se afla pictura 
unui maestru necunoscut şi, sub ea, un 
pat micuţ din lemn alb lăcuit, acoperit cu 
perne roşii. Câteva scaune şi măsuţe joase 
întregeau mobilierul încăperii. Toate erau 
peste măsură de curate şi bine 
întreţinute. Nu găseai fir de praf. în 
curtea interioară, dinapoia casei, erau 
aşezate în oale, gingaş lustruite, orhidee 
al căror colorit nemaivăzut arătau raritatea 
lor. Dar cine ar putea să descrie 
încântarea la vederea curţii a doua! 
Pretutindeni, minunăţie de 


culori şi miresme! Părea să fie aici pururi 
primăvară, în spatele curţii se afla un mic 
bazin, în faţa căruia se ridica un pavilion 
din scoarță de copac. 

La intrarea în grădina lui Tsiu-Sien 
dădeai de un lac lucitor în a cărui apă 
limpede se oglindea cerul; de aceea se 
chema  Oglinda-Cerului. Malurile sale 
păstrau în fiece anotimp un farmec 
deosebit. Şi aci înfrumuseţa el malurile 
sădind sălcii şi piersici. Şi vraja 
primăverii cu flori roz şi roşii pe macatul 
verde al sălciilor era de neînchipuit. 
Lacul era acoperit cu flori de lotus de 
toate culorile şi, în timpul înfloririi, 
întocmai ca amurgul împurpurat şi norii 
pestriţi, pluteau în toată splendoarea 
deasupra apei. 

Vestea despre grădina lui Tsiu-Sien 
mersese până departe. Bărci sărbătoreşte 
împodobite aduceau oaspeţi, care 
rămâneau uimiţi în faţa strălucirii florilor 
de lotus. Când corăbiile se întorceau 
acasă, sub sclipirea stelelor, ele semănau 
cu nişte licurici; lumina lor se răsfrângea 
în apă, de credeai că cerul s-ar fi 
scufundat acolo. 

La cel dintâi cântec al cocoşului, 
Tsiu-Sien se dădea jos din culcuşul lui să 
vadă scânteierea de rouă pe flori. Apoi 
îndepărta cu migală toate 

frunzele căzute. Scotea apă de la fântână 
şi le uda pe fiecare cu aceeaşi grijă, până 
către amurg. Dacă înflorea un boboc 
deosebit de frumos, aducea o cănită de 
ceai sau un pahar cu orez, spre a serba 
naşterea florii; îi îngâna un cântecel şi-i 
ura o viaţă de mii de ani. De-l biruia 
somnul, îşi punea capul pe o piatră, spre 
a rămâne în apropierea ei. 

Când veneau furtuni şi ploi, ca să 
vadă de nu au păţit ceva florile sale, îşi 
lua un fel de umbrelă cât o pălărie mare 
din foi şi nuiele de bambus şi o manta din 
fibre de palmier şi, de afla vreo 
stricăciune, o dregea cu o mână iubitoare 
şi grijulie. El cerceta florile care cădeau şi 
cu băgare de seamă culegea cele din 
urmă semne ale strălucirii lor într-un 
pocal, ca să se mai bucure de mireasmă. 
Iar când se uscau cu totul, umplea cu ele 
un ulcior şi, plin de înduioşare, cu ochii 
înlăcrimaţi, le îngropa alături de tulpina 
golaşă. Asta numea el înmormântarea 
florilor. Curăţa cu apă proaspătă florile 
mânjite după ploaie şi furtună şi le privea 
bucuros când ele arătau iarăşi vechea lor 
splendoare. Asta numea el scalda florilor. 

Dacă întâmplător el lua seama că 
cineva voia să frângă o floare, se ruga 
fierbinte să nu 


facă una ca asta. Cu toate că i s-a zis 
Nebunul Florilor, era iubit din cauza 
marii lui bunătăţi şi îi cruţau florile. 
Arareori căpăta voie cineva să-i admire 
grădina. Dacă îngăduia cuiva să intre, mai 
înainte îl deprindea cu felul lui de a vedea 
florile. Faţa lui blândă se înroşea ca focul 
de mânie dacă prindea vreun răufăcător 
în grădina sa. 

Voioşia senină a florilor sale părea să fi 
trecut asupră-i, pentru că viaţa i se 
arătase tot mai uşoară şi mai prietenoasă, 
bătrâneţea nelăsându-i urme. 


Tot pe vremea aceea locuia într-un 
sat învecinat un om cu numele de Dşan- 
Wee. El se trăgea dintr-o familie bogată şi se 
folosea de puterea sa cu orice prilej. Era 
înconjurat de o mulţime de slujitori, la fel 
de răi şi de vicleni ca şi stăpânul lor. 

într-o zi, pe jumătate beat, Dşan-Wee 
ajunse în satul bunului Tsiu-Sien. Era 
vremea prânzului, când el hălăduia prin 
sat. Deodată se opri în faţa grădinii lui Tsiu- 
Sien şi, cherchelit fiind, splendoarea florilor 
îl ului. El întrebă de proprietar. I se spuse: 

- Grădina este a Nebunului Florilor, 
care aproape nimănui nu dă voie să-i 
admire florile. Numele lui adevărat e 
Tsiu-Sien. 

- Are curajul a-mi opri şi mie 


intrarea? se 
semeţi Dşan-Wee. Iute! Bate la uşă! 
porunci el 
omului său. 


Tsiu-Sien tocmai terminase de stropit 
flori le-domniţei. El stătea în tihnă cu o 
cănită de vin de orez şi o farfurie de 
poame între drăguţele sale, când nişte 
bocănituri îl făcură să sară în sus speriat. 
Numaidecât deschise poarta şi văzu în 
faţa sa o ceată de tineri beţi. 

- Ce căutaţi aici? întrebă el 
îngrijorat. 

- Eu sunt  Dşan-Wee, stăpânul 
întregului sat de dincolo. Am auzit de 
mulţimea florilor tale şi vreau acum să le 
văd! 

Tsiu-Sien rămase surprins şi mâhnit 
de purtarea lui cutezătoare. Prin tot felul 
de vorbe încercă să-i îndepărteze pe cei 
ce voiau să intre în grădina sa. Mânios, 
Dşan-Wee zise atunci slujitorului său: 

- Bătrânul ăsta nebun nu pricepe 
când 
cineva i se înfăţişează cuviincios? Ce suferă 
florile 
lui dacă le privesc, ori îşi închipuie că 
vreau să le 
mănânc? 

El îi dete o lovitură în piept, că Tsiu- 
Sien căzu pe spate. Apoi năvăli cu gloata 
lui în grădină. Tsiu-Sien se ridică mâhnit şi- 
i urmă pe răufăcători. 


11 


Floarea-domniţei înflorea şi 
înmiresma pe vremea aceea aşa de 
încântător, de parcă era din altă lume. 
Când Dşan-Wee se apropie foarte tare să-i 
soarbă ademenitoru-i miros, fără prea 
mult ocol, dar nici ca s-o vatăme, Tsiu- 
Sien se rugă cuviincios să ia seama. 

Această smerită rugă a fost pentru 
omul crunt un binevenit prilej de ceartă. 
Gălăgios se răsti la bătrân: 

- Se vede că nu mă preţuieşti ca 
oaspete? 

N-ai vrut să mă laşi înăuntru, tu, 


mojicule? Ce 
strică neroadelor flori ale tale, dacă eu le 
privesc 


şi apoi le miros? Chiar de-acum am s-o 
fac! 

Tsiu-Sien auzi vorbele-i răutăcioase, 
dar se sili să stea liniştit, ca să nu 
întărâte pe hain, ci, dimpotrivă, să-l 
aducă la cuminţenie. Tocmai această 
linişte îl înverşuna şi mai mult pe Dşan- 
Wee, care-i strigă batjocoritor: 

- Aşa frumoase flori! Pentru asta se 
cade 
să închinăm un pahar de vin! 

Şi chiar porunci slujitorilor să-i 
aducă vin. Atunci bătrânul îşi pierdu 
răbdarea. Tremurând de mânie, sări în 
sus: 

- Casa mea e tot aşa de micuță ca şi a 
unui 
melc! Uită-te la florile mele, dar beacţi 
vinul acasă! 

- Grădina e destul de mare pentru 
noi toţi. Ne vom aşeza pe pământ. 
- Pământul vă va murdări hainele, 
mai încercă bătrânul să-i abată de la 
gândul lor. 
- Vom aşterne un covor. 

într-o clipă se pregăti o gustare, se 
aşternu un covor şi începu ospăţul. 

Deodată-i veni lui Dşan-Wee un gând 
rău. Cu ochii sticloşi de băutură, pe când 
întindea lui 'Tsiu-Sien un pahar de vin, 
strigă în culmea beţiei: 

- Cât eşti de prost, te pricepi doar la 


flori şi 
pomi! îţi cumpăr grădina asta minunată şi 
apoi tu 


poţi fi grădinarul meu. 

Tsiu-Sien presimţea c-o va păţi. Dar 
el se reculese iute şi zise ploconindu-se: 

- Vă mulţumesc, dar grădina mea 
înseamnă viaţa mea! Luaţi-mi totul, numai 
grădina nu! 

- Viaţa ta sau nu, mi-e totuna! se răsti 
Dşan-Wee. Vreau grădina! 

- Tu nu ştii ce fericire te aşteaptă. 
Gră-beşte-te să primeşti târgul, adăugă 
unul din ceata lui Dşan-Wee. 

O spaimă fără seamăn îl cuprinse pe 
bătrân, îi tremurau mâinile şi picioarele. 
Abia de era în stare să îngaime un 
cuvânt. 

- Mă scoţi din sărite! se stropşi Dşan- 
Wee la bătrân. 

- Răspunsul meu rămâne acelaşi, nu 
vând! zise Tsiu-Sien aproape fără glas. 

Apoi întreaga ceată chefui până se 
îmbătară crițā. înainte de a părăsi 
grădina, Dşan-Wee voi să smulgă câteva 
flori, dar bătrânul se aşeză dinaintea lor 
şi, tremurând de mânie, izbucni: 

- Nu le atinge! 

- De mâine grădina este a mea! De 
aceea fac, de azi, ce-mi place! strigă 
Dşan-Wee. 

Atunci şi slujitorii acestuia strigară 
din răsputeri: 

- Priviţi pe acest nebun! Să vedem 
dacă el 
ne poate împiedica! 

Şi, râzând batjocoritor, smulgeau tot 
ce puteau. Buimăcit, Tsiu-Sien îl izbi pe 
Dşan-Wee cu capul în piept. O singură 
lovitură fu de ajuns ca să-l răstoarne pe 
beţiv. Atunci se năpustiră cu toţii asupra 
bătrânului. îl ridicară de jos pe stăpânul 
lor, care, turbat de mânie, strivi tot ce 
mai rămăsese din florile-domniţei. Apoi 
plecară. 

Tsiu-Sien rămase tare mâhnit, 
suspinând după florile sale. Deodată, 
însă, auzi un glas plăpând, care-l întreba 
milos: 

- De ce plângi? 

El se întoarse şi zări o drăgălaşă 
copilă de vreo şaisprezece ani, într-o 
îmbrăcăminte simplă. 

- Din ce casă eşti, fetiţo? o întrebă el 
năucit. Nu te-am văzut niciodată. 

- Nu stau departe de tine şi am auzit 
de florile tale. Sunt aici să mă minunez 
de ele, răspunse ea, încet şi domol. 

Din nou suspină bătrânul. El arătă 
spre pământ şi zise: 

- Uite acum toată splendoarea 

lor. 

Apoi îşi povesti durerea. 

- Linişteşte-te! Mângâie-te, bunule 
om! 
răsună iarăşi vocea ei. Ştiu eu un mijloc 
să-ţi 
înzdrăvenesc dragele tale flori. Dacă vrei 
să 
m-ajuţi, adu-mi apă! 

Când se întoarse, nu-şi crezu ochilor. 
Toate florile-domniţei erau acolo înflorite, 
ba şi mai frumoase şi mai colorate ca 
până atunci. El se lumină de bucurie. 
Recunoscător, căută pe binevoitoarea 
copilă. Ea pierise însă fără urmă. Se 
repezi în drum, dar aci nu găsi decât doi 
bătrâni, buni vecini;  întrebânduii, ei 
spuseră că n-o zăriseră deloc pe dalba 
copilă. Cum ei îl căinau pentru florile 
zdrobite, Tsiu-Sien le povesti despre 

minunea florilor. Merseră cu el în grădină şi 
văzură schimbarea. Şi toţi trei crezură că 
numai zâna florilor putea împlini această 
minune. 

în gura mare, amândoi vecinii 
vestiră minunea în sat. Toţi se mirară. 
Tsiu-Sien îşi petrecu acea noapte pe 
jumătate treaz, pe jumătate visând, între 
florile lui. 

„Mă voi îndrepta şi, de acum 
înainte, voi deschide uşa tuturor 
prietenilor florilor!" îşi spuse când se 
trezi. 

Mic şi mare, tânăr şi bătrân, toţi 
veniră în grădină, uimindu-se sfios în faţa 
frumuseţii. 

Setos de fapte mari, Dşan-Wee porni a 
doua zi să pună mâna pe grădina 
bătrânului. Chiar mai înainte se povestea 
în partea din vale a satului că florile 
strivite stau din nou în toată splendoarea, 
că o zână ar fi fost printre ele. Dşan-Wee 
alergă cu ceata lui într-acolo şi se 
încredința de cele întâmplate. Ca un 
fulger îi veni gândul diavolesc de a pâriin 
oraş pe bătrân de vrăjitorie. Ceea ce şi 
făcu numaidecât. 

Bietul Tsiu-Sien fu trimis în temniţa 
oraşului. Numai puţini îl însoţiră, cei care 
văzuseră minunea din grădina sa. 
Judecătorul ascultă mai întâi pe Tsiu-Sien, 
după care Îl înfruntă aspru: 


16 


- Cum îndrăzneşti să înşeli poporul cu 
astfel 
de vrăjitorii? 

Bunul bătrân sta nedumerit. La urmă 
de tot înţelese că fusese o victimă a lui 
Dşan-Wee. Bolborosind, povesti întâlnirea 
cu mârşavul om şi cu zâna florilor. 

- Minţi! îi strigă judecătorul. Satul 
întreg a 
văzut farmecele tale! 

Şi bătrânul rămase în temniţă. 

Bucuria răutăcioasă a lui Dşan-Wee 
era de nedescris. în scurt timp se făcu 
stăpân pe grădină şi zise slujitorilor săi: 

-Aci vom pregăti o mare sărbătoare! 
Nimeni nu ne mai poate împiedica! 

Dar când şi-aruncă ochii la florile- 
domniţei le văzu prăpăd la pământ. 

- Vedeţi şi voi, n-am dreptate? Nu e 
bătrânul 
un vrăjitor? Altminteri cum s-ar putea ca 
florile să 
fie iar la pământ? Dar pentru asta să nu 
ne 
speriem! strigă el. Nu vrem altceva decât 
să 
chefuim, să chefuim! 

Curând toţi se îmbătară de-a binelea. 
însă după o vreme ei desluşiră în aer un 
vuiet şi un şuier, foşnete şi trosnete. 
Izbucni o cumplită vijelie. Florile se 
înfiripară încetul cu încetul şi din ele 

răsăriră mici vietăţi nu mai mari de o 
şchioapă. Beţivii începură a se dezmetici, că 
vijelia, care pentru ei era o grozăvie, părea 
chiar să le placă acum din pricina 
micuţelor fiinţe. Sub puterea acesteia, ele 
se tot măreau şi până la urmă se făcură un 
şirag din cele mai frumoase copilite. 

Nemermicii întinseră mâna înspre ele, 
cu jind, dar numaidecât ele se lăsară 
molatece la pământ. O fetiţă înveşmântată 
în roşu prinse a glăsui: 

- Cine v-a dat voie, neobrăzaţilor, să 
intraţi în grădina lui Tsiu-Sien? Ce 
înseamnă aci o poruncă a lui Dşan-Wee? 
Sus, voi surori! Să  răzbunăm pe 
credinciosul nostru ocrotitor! 

însufleţite, toate fură la un gând şi 
atunci începu o învălmăşeală sălbatică, o 
fugă şi o goană, mânecile lor lungi se 
făcură bice, care ca un vânt umed şi rece 
plesneau feţele beţivilor. 

Veni seara. Furtuna se potolise. Din 
nou era linişte şi totul, ca mai înainte. 
Chefliii se  treziră ca dintr-un vis 
nedesluşit. Fusese într-adevăr vks sau 
vedenie? îi dureau mădularele, iar Dşan- 
Wete cu întâiul său slujitor lipseau. 
înfricoşaţi, se strecurară prin beznă, fără 
să mai poarte grija stăpânului lor. 

După un răstimp se întoarseră cu 
torţe aprinse şi cercetară cu de- 
amănuntui grădina. 

îl găsiră pe slujitor greu rănit, cu capul 
spart, sub un piersic. Florile-domniţei 
rasăriseră din nou. Tremurând, aşteptau 
pe cheflii. Pe Dşan-Wee nu-l mai găsiră. 

Auzind întâmplarea asta 
nemaipomenită, judecătorul îl eliberă pe 
Tsiu-Sien. Bunul bătrân se întoarse acasă 
şi-şi văzu mai departe de grădinărit. într- 
una din zilele calde de august, când sta şi 
privea cerul senin, i se păru că din înaltul 
lui, în lină adiere, se lăsau nouri roz în 
văluri tot mai dese. Miresme dulci 
umpleau aerul. Zâne dalbe, păsări fenix, 
berze albe, tot felul de animale, chiar lei 
şi tigri coborau parcă din nori, iar în 
mijlocul lor se afla ocrotitoarea florilor 
lui, care îi zise: 

- Tu, om neprihănit ca şi florile, ai 
dobândit cea mai înaltă virtute! Dacă 
cineva iubeşte florile şi le apără, cum ai 
făcut tu, este fericit, însă celui care le 
dispreţuieşte şi le vatămă, i-aduc numai 
necaz şi-l pedepsesc! 

în cea mai curată fericire trăi de 
atunci Tsiu-Sien, până a fost găsit odată 
adormit între iubitele sale flori. Dar 
dragostea lui pentru flori l-a făcut să 
rămână veşnic în amintirea urmaşilor prin 
povestea aceasta, vie şi astăzi. 

Un om nelecuit 


LAN YU DŞU se trăgea dintr-o veche 
familie de cărturari, care din tată în fiu 
iubea mai mult cartea decât orice alt 
bun. 

Tatăl său fusese logofăt, trăise 
cumpătat şi retras, însă investise toate 
economiile în cărţi. Patima asta o 
moştenise Yu Dşu şi, cum el îşi iubea 
foarte mult părintele, şi-a însuşit povaţa 
acestuia. El lipi acest îndemn pe un 
perete dinaintea mesei de lucru şi aşa, 
oricât de des voia, putea citi cuvintele: 


Nu te întrista de sărăcie, în 
carte vei afla bogăţie. De 
vrei să le capeți pe toate, 
Cufundă-te în carte! 


Yu Dşu se îngropa în cărţile sale şi 
uită lumea din afară, chiar şi rudele şi 
prietenii. După moartea tatălui său, trăia 
într-o sărăcie lucie, dar şi mai pătimaş 
studia cărţile lui. Deşi citise mult, la 
douăzeci de ani era încă un tânăr novice, 
un înstrăinat, nedumerit în faţa vieţii, un 
om care în 

nevoia sa nu ştia să câştige nimica. în 
adevăr, nu avea vreo altă dorinţă şi dacă 
veneau rudele sau prietenii, îi primea 
oarecum  stânjenit şi, după ultimele 
salutări, se furişa din nou spre cărţile sale. 

Una după alta vindea câte o bucată de 
ogor părintesc, numai cărţile îi erau 
preasfinte. Totuşi nu putu să treacă nici 
examenul pregătitor. 

Odată, în timp ce citea la fereastră, 
se iscă din senin o furtună care-i smulse 
cartea din mână şi i-o duse afară în 
grădină. Alergând după ea, Yu Dşu căzu 
într-o groapă. Când vru să iasă afară, 
descoperi, acoperită de bălării, o oală cu 
orez care fusese de mulţi ani îngropată 
acolo. Ce-i drept, orezul era de nemâncat, 
dar pentru Yu Dşu însemna întărirea 
îndemnului înscris pe perete. 

La câtăva vreme, căutând o carte 
sus de tot, pe dulapul său, găsi acolo un 
mic tron al lui Buddha. îl dete spre 
vânzare unui giuvaergiu, care, cu toată 
părerea de rău a lui Yu Dşu, constată că 
tronul ar fi numai aurit şi-l refuză. Yu Dşu 
se gândi şi se socoti dacă cu asta ar putea 
face o bucurie cuiva şi-l dărui unui înalt 
dregător, fost prieten al tatălui său, care, 
aşa de bucuros de această cinste, îi 
trimise trei sute de bucăţi de aur şi doi cai. 
Acum Yu Dşu era cu totul încredinţat 

că îndemnul scris pe perete se împlinea, 
chiar dacă norocul venea pe ocolite. 

El era un om curat, tot ce-i 
pământesc nu-l atingea, totuşi din ce în ce 
dorea şi el o fiinţă care să-l înţeleagă. De 
aceea şi mai mult se adâncea în cărţile 
sale, fireşte cu tăcuta dorinţă că s-ar 
putea ca o frumoasă zână să răsară din 
paginile vreunei cărţi. Oamenii începură 
a-l batjocori, că la treizeci de ani el încă 
nu avea o soţie. 

Pe timpul acela se zicea că de pe cer 
pierise steaua numită  „[esătoarea'. 
Râzând batjocoritor, oamenii îi spuneau: 

- Caută odată esătoarea în cartea 
ta! 

Poate că astfel îţi va fi răsplătită 
credinţa. 

Doi ani trecură, Yu Dşu era de treizeci 
şi doi de ani, dar era încă un copil mare, 
mereu cuprins de dorul după ceva tainic şi 
nepătruns. Aşa, într-o noapte, obosit peste 
măsură, răsfoia el al nouălea volum din 
cartea „Han". Când zări în paginile ei 
imaginea unei gingaşe fete, murmură 
tremurând: 

- Să fie oare această arătare' 
împlinirea 
dorinţei mele? 

O privea uimit şi acum nu i se mai 
păreau ochii fără viaţă; sprâncenele se 
ridicau, iar când întoarse pagina, sta scris 
pe dosul figurii: „[esătoarea". 

Aşadar, ea a venit, aceea pe care o 
dorise! puse chipul ei pe masă, nu mai 
citi şi uită de mâncare şi somn. 

Necontenit privea în ochii ei şi în 
cele din urmă, ca şi cum ar fi biruit 
puterea ochilor săi, chipul începu a 
prinde viaţă, o mică zână se desprinse 
din pagină şi se aşeză surâzând pe carte. 
Uluit de fericire, Yu Dşu nu mai vedea 
aproape nimic. Se înclină respectuos 
dinaintea micuţei făpturi şi până să-şi vie 
în fire, ea se săltă de o şchioapă şi încet- 
încet se apropie de omul uluit, care se 
înclină din nou. Abia acum văzu el cât era 
de frumoasă, fără îndoială cea mai 
frumoasă de când lumea şi pământul. în 
cele din urmă îşi luă curajul de a-i grăi: 

- Eşti oare o zână? De unde vii? Cine 

eşti? 

Ea răspunse surâzând: 

- Mă cheamă Yen Ju-Yu. Tu m-ai 
atras. 

Poate să treacă o mie de ani înainte de a 
mai 

găsi un om aşa de neprihănit cum eşti tu, 
care să 
creadă celor bătrâni, ca şi tine. 

Yu Dşu era ca într-un vis de fericire, 
căci frumoasa fată nu-l mai părăsi. 
Adesea Ju-Yu îl ruga să înceteze cu 
cititul, totuşi puterea ei nu era aşa 
grozavă ca a cărţilor. Chiar şi mustrările 

ei, că aiţii şi-au trecut examenele de 
primăvară şi toamnă, nu foloseau deloc. 

- Citeşte mai puţin, e mai bine chiar şi 
pentru 
examenul tău. încetează cu cititul, 
altminteri 
trebuie să plec! 

Scurt timp ocoli cărţile, apoi iarăşi îi 
veniră în minte. Zăpăcit de atâta 
învăţătură, într-o bună zi, Yu Dşu îşi puse 
cartea deoparte, ca să se bucure de ochii 
frumoasei sale. Dar nu o mai găsi nicăieri; 
ea pierise. Jalnic o striga pe nume. Nici 
un răspuns. Ce să facă? Luă volumul în 
care o zărise întâia dată şi o găsi la locul ei. 
Dezmierdător şi rugător o strigă el pe 
nume, totuşi ochii ei rămaseră nemişcaţi. 
Cu lacrimi în ochi, Yu Dşu îngenunche. 
Atunci ea veni înspre dânsul şi-i zise: 

- Dacă tu iubeşti cărţile mai mult 


decât pe 
mine şi nu mă asculti, trebuie iar să plec şi 
nu mă 


mai pot întoarce, ascultă-mă! 

Şi ca să-l vindece de patima lui, juca 
mereu cu dânsul şah. Yu Dşu o făcea de 
dragul ei, totuşi fără bucurie. Cum 
rămânea singur, apuca pe ascuns cărţile 
lui. într-o zi îl prinse pe neaşteptate citind, 
cu toate că-şi ascunse repede cartea. Fără 
vorbă, ea dispăru. Nenorocit şi în spaima 
morţii, luă iarăşi cartea cu poza 
Ţesătoarei, dar chipul ei 


24 


nu mai era acolo. Zilele treceau. 
Jeluindu-se, răsfoia cartea. Cu totul 
pocăit striga: 

- Ju-Yu! Ju-Yu! Hai, vino! Vino! Te 
iubesc 
mai mult decât iubesc cărţile mele! Nu 


pot vieţui 
fără tine! întoarce-te încă o dată! De-acum 
te voi 


asculta numai pe tine! 

Atunci ea  apăru surâzătoare 
dinaintea lui. Jucară din nou şah. Yu Dşu 
era vesel că, în a treia zi, chiar câştigă 
două partide. După trei zile ea-l învăţă să 
asculte muzică, şi după cinci zile îl 
înlănţui aşa de tare, că el nu se mai gândi 
deloc la cărţile sale. Când băgă de seamă 
progresele lui, fu foarte fericită. 

Ju-Yu urzea mai departe firele spre a-l 
lecui de patima lui. Ei beau adesea 
împreună un păhăruţ de vin, sporovăind 
veseli. 

într-o zi stăteau veseli la masă, când 
Yu Dşu privi la dalba lui zână deosebit de 
drăgăstos şi deodată o întrebă: 

- Dar noi de ce nu avem nici un 
copil? 

Iubirea noastră e aşa de mare, că nu pot 
să mi-o 
închipui mai mare şi se zice că dacă un 
bărbat şi 
o femeie se iubesc ca noi, vine şi 
binecuvântarea 

unui copil. 

Ea-i răspunse cu bunăvoință: 


25 


- Dacă iubirea ta faţă de mine ţi-este 
aşa 
de mare, şi această dorinţă va fi 
împlinită. 

Şi surâse în taină. 

Când iubirii lor le-a fost dăruit un 
copil, bucuria lui Yu Dşu nu mai cunoscu 
margini. El povestea tuturor despre 
fericirea lor. Totuşi, Ju-Yu îl dojenea cu 
blândeţe să nu mai pomenească despre 
asta. El răspundea copilăros: 

- Aşa de puţin se înţeleg oamenii 


unul cu 
altul, ca ei mereu să-şi ascundă 
simţămintele? 


Doi ani trairă toţi trei într-o armonie 
deplină. Totuşi Ju-Yu simţea că, de la o 
vreme, Yu Dşu era cuprins din nou de 
patima de a petrece tot timpul cu cărţile. 
Cu inima grea ea-i zise: 

- E timpul să plec. 

Ca un trăsnet îi căzură aceste cuvinte şi, 
pierzându-şi cumpătul, îi aminti de 
copilul lor. Ju-Yu tăcu multă vreme, apoi 
zise: 

- Este un mijloc să mă reţii. Jertfeşte 
toate 
cărţile tale, arde-le! 

Yu Dşu clătină din cap, dar Ju-Yu 
continuă şi mai stăruitor: 

- Ştiu că asta-i cea mai mare jertfă 
ce-mi 
poţi aduce, dar fă-o! Alungă-ţi patima, 
altminteri 
trebuie să plec. De trei ori am descătuşat 
lanţurile 

mele, de trei ori am venit la tine. A patra 
oară sunt fără putere. 

Yu Dşu auzea bine cuvintele ei, dar 
gându-rile-i erau sub farmecul cărţilor. 

Cu tristeţe luă seama Juřu că 
trecerea ce o avea pe lângă dânsul 
încetase. Pe tăcute, părăsi bărbat şi 
copil. 

Când Yu Dşu şi-aminti de dânsa, 
dispăruse. El o chema, o striga. Nici un 
răspuns. Ascos afară volumul în care 
odinioară îi găsise imaginea, înfiorat 
răsfoia paginile, fără a mai da de ea. Atunci 
abia ştiu că era plecată pentru totdeauna 
de lângă el şi fiul lor. Câteva zile, Yu Dşu 
rătăci cu gândul aiurea, apoi, în speranţa 
că ea totuşi îşi va afla drumul spre ei, 
jertfi cea mai mare parte din cărţi. Dar Ju- 
Yu nu se mai întoarse. 

Zdrobit de durere, suspinând, se 
aruncă la pământ lângă fiul său şi se 
jelui: 

- Eu, nebunul, pentru ce nu mi-am 
putut înfrâna dragostea pătimaşă pentru 
cărţi? Pentru că trebuia să sacrific totul, 
ca să ajung în urmă la înţelepciune? Din 
vina mea pierdui pe mama ta prea de 
timpuriu, dar vreau să fiu statornic 
alăturea de tine. Niciodată să nu devii 
robul cărţilor, ca mine! Te povăţuiesc 
cum să te poţi 

jertfi la timpul cuvenit, fiindcă tu trebuie 
să înveţi a iubi mai presus de orice 
oamenii! Trebuie să te plimbi fericit în 
lumina soarelui de aur! Trebuie să te 
bucuri de pădure şi de flori şi împreună 
să ne ridicăm ochii spre stele, ca s-o 
descoperim în strălucirea lor pe 
„Țesătoarea", mama ta. 


înțeleptul din O Me San 


LYN HSIAN era un tânăr bun şi 
foarte dăruit de la natură. Şcoala şi toate 
examenele le trecuse în chip desăvârşit 
şi acum se afla dinaintea celui din urmă 
examen, care îi deschidea calea spre cele 
dintâi slujbe din ţară. Tocmai de asta era 
în capitală şi abia începuse examenul, 
când a întâlnit un înţelept, care sta pe 
lângă un izvor, înconjurat de multă lume 
doritoare de a-l întreba despre trecut şi 
viitor. La multele întrebări ale celor de 
faţă, înțeleptul răspundea pe scurt. Când 
îl zări pe tânăr, îl salută de departe. 

- Inima ta este de prețuit. Poate că 
voieşti 
să asculţi ceva care te priveşte de- 
aproape? 

Tânărul îi răspunse afirmativ. 

- Fericirea ta e şubredă. Vei lua cu 
bine 
examenul şi titlul de Dsuang-Yuan îţi va fi 
hărăzit, 
dar când vei merge acasă după aceea, 
mama ta 
nu va mai fi în viaţă. 

Tânărul, care-şi iubea mama mai 
mult ca orice pe lume, nu se ruşina de 
lacrimile sale şi zise hotărât: 

- Plec numaidecât să-mi văd 

mama! 

Liniştit, vorbi înțeleptul: 

- Soarta te va păsui să treci 
examenul 
început, unul de mai târziu însă, 
niciodată. 

Tânărul răspunse resemnat: 

- Crezi că lumea, cu toată a ei avuţie 


şi 
puternicie, are preţ pentru mine, dacă eu 
îmi pierd 


mama? Ea voia să-mi iau examenul, eu 
voiam 
să-i fac o bucurie şi să-i fiu mângâierea 
bătrâ- 
neţelor. Ce-mi foloseşte toată strălucirea, 
dacă 
eu nu mai am mamă? 

Bătrânul înţelept clătină din cap, în 
timp ce scoase un leac din desaga lui: 

- Trimite-ţi slujitorul să dea leacul 
acesta 
mamei tale! Ea te va aştepta încă şapte 
zile! 

Tânărul era totuşi sigur că se va lăsa 
de examen, dar cu toate astea luă leacul 
mulţumind înţeleptului, căci o zi mai mult 
a mamei era pentru dânsul un veac de 
strălucire. încalecă şi, însoţit de slujitor, 
plecă spre casă. 

Peste puţin calul său se opri şi în loc 
s-o ia înainte, o luă înapoi. Calul 
slujitorului mergea liniştit mai departe. 
Dar omul descăleca de cum văzu că 
domnul său, înăduşit şi înfricoşat, se 
opintea să nu piardă vremea. 

- Rogu-te, ia calul meu! El te va duce 
sigur 
la mama ta, îi zise slujitorul. 

Schimbară caii; totuşi, după câteva 
clipe, calul junelui se opri, pe când 
celălait, îndărătnicul de mai înainte, 
mergea fără greş mai departe. 

- Ceva ne stă împotrivă. Dă întâi 
examenul, 
încă mai e timp, uite că soarele apune! 
întoarce-te, 
ultima zi de examen începe curând. Dacă 
l-ai 
trecut, calul te va duce grabnic spre casă. 
Dă-mi 
mie leacul, plec eu înainte! 

Tânărul se întoarse mâhnit, calul 
părea voios, fiindcă tot mai iute şi mai 
iute se aşternea acum drumului. 

După ce a luat examenul, tânărul 
încalecă din nou pe cal şi porni grăbit, în 
neliniştea şi grija 

pentru mama sa şi cu teamă că iarăşi 
calul ar putea fi nărăvaş. Totuşi fu supus, 
numai că stăpânului său nu-i prea 
mergea bine călătoria asta: mereu îşi 
îndemna calul să meargă mai repede şi, 
cum se lăsase seara, în loc să caute un 
han, îşi făcu vânt mai departe şi o luă 
razna prin noapte. 

La sărbătoarea toamnei din acel an, 
încă noaptea târziu oamenii mai erau pe 
stradă şi, în veselia sărbătorii, nimeni nu 
lua seama la călăreţul grăbit, cu atât mai 
puţin la tânărul prinţ de Ming, care lua 
parte la acea sărbătoare şi care de obicei 
era aşa cu mare grijă păzit. Ciocnindu-se, 
prinţul de Ming fu azvârlit de cal în apă 
şi se înecă. Tânărul, cuprins de jale şi cu 
totul zbuciumat, se învinovăţea pe sine. 
Jelania lui era aşa de mare, că nimeni nu 
se gândea să-l învinovăţească. în această 
încurcătură se ivi înțeleptul şi zise 
mulţimii: 

- Lăsaţi-l să călătorească la mama sa, 
care-i pe moarte! 

Tânărul se lupta cu deznădejde, între 
datoria de a se înfăţişa la judecată şi 
iubirea către mama-i bolnavă. Tot 
zbuciumul sufletesc i-l vedea înțeleptul. 
Se apropie şi-i zise, iiniştindu-l: 

- Du-te cât poţi de repede acasă şi 
vino mai 
târziu la mine! 

Privirea binevoitoare a înţeleptului 
îl linişti şi aşa călări mai departe. 

Când sosi la maică-sa, în loc de o 
bolnavă, al cărei chip îl urmărise aşa de 
mult, găsi o femeie veselă şi sănătoasă. 
Copleşit de fericire, căzu în genunchi. 
Maică-sa îl primi cu bucurie şi zise: 

- Vestea că tu vii de departe mi-a 
adus 
alinare sufletului. 

Multă vreme tăcu tânărul, căci se 
gândea la calul nărăvaş şi la tânărul 
prinţ, care din vina lui murise. Se hotări 
sa se ducă pe muntele sacru, să-şi caute 
leac pentru durere. Prinse a-i povesti 
mamei sale păţania şi-i spuse că e 
hotărât să-l caute pe înţelept. Maică-sa, 
liniştită şi voioasă acum că i se întorsese 
băiatul, păli când află ce voia să facă; ştiu 
din acel moment că nu avea să-l mai 
vadă alături niciodată. 

Plecă deci tânărul. Zi şi noapte 
mergea. Nu simţea nici sete, nici căldură 
şi nici pietrele de pe drum. Chipul mamei 
sale îi era dinaintea ochilor şi în inimă. 
Vina îl apăsa şi, cu cât era mai mare 
mustrarea de cuget, cu atât mai mare era 
dorul de bătrânul înţelept. îl găsi tot la 
izvor, înconjurat 

de mulţime. Tânărul se apropie sfios şi 
bătrânul înţelept, simțind zbuciumarea 
lui, îi vorbi simplu: 

- Merg cu tine! 

Tânărul abia cuteză a glăsui. Şi aşa, 
mergeau tăcuţi mai departe, abia mai 
simțind ce se petrece în jur. Muntele O Me 
San se zărea în depărtare. 

Apoi tânărul rămase singur pe 
munte, întunericul adânc, norii grei şi 
fulgerele îl împresurau din toate părţile, 
apele vijelioase îl năpădeau, dar el nu 
tremura. Tigri şi leoparzi sângeroşi voiau 
să-l sfâşie. Simţea răsuflarea lor fierbinte 
în faţă. El stătea neclintit. 

Fete neînveşmântate, frumoase ca 
rozele înmiresmate, se alintau pe lângă 
dânsul. Ele nu-l ademeniră, lasme îl 
înfricoşau şi-l chinuiau. El nu le luă în 
seamă. Atunci sufletul lui se linişti. 
Bătrânul înţelept apăru lângă el şi-i vorbi 
blând: 

- Tu ai învins; chinurile durerii şi ale 
ispitei nu te-au atins. 

- Mă voi întoarce după ce mă voi fi 
înfăţişat judecătorului, răspunse tânărul. 
Prin goana mea nebună am ucis un om; 
ştiu că trebuie să ispăşesc pedeapsa. 

Atunci înțeleptul frânse o nuia de 
bambus uscat şi i-o dădu, zicându-i: 

- Priveşte această nuia! A murit 
pentru tine! îngroap-o, prin asta arată-ţi 
recunoştinţa! Să ştii: o faptă rea, care se 
întâmplă fără voie, nu e un păcat! Altă 
dată să iei aminte, în orice împrejurare, la 
ce se petrece în jurul tău. 


Ceaiul „Fântâna 
Dragonului" 


CU MULT TIMP ÎNAINTE, pe locul 
numit Fântâna Dragonului se întindea un 
cătun în care trăiau vreo zece familii. 
Locuitorii acestui cătun o duceau ca vai 
de lume; munceau de se speteau şi de- 
abia aveau cu ce să-şi ducă zilele. 

într-o colibă prăpădită, la marginea 
cătunului, locuia o bătrână, singură- 
singurică. Era aşa de bătrână, că nu putea 
nici să urce pe munte să culeagă bambus, 
nici să coboare la câmpie să cultive 
cereale. în spatele casei, avea însă 
optsprezece arbuşti de ceai şi toată ziua 
se învârtea pe lângă ei. Sădise arbuştii 
aceştia în ziua când moşul ei se dusese 
de pe lumea 

aceasta, şi de atunci trecuseră mulţi ani. 
Dar bătrâna n-avea putere să le poarte de 
grijă cum trebuie, şi nici îngrăşăminte n- 
avea, aşa că în fiecare an ea nu strângea 
decât foarte puţine frunzuliţe de ceai. 

Bătrâna avea o inimă bună şi 
miloasă. în fiecare an, din puţinul pe care- 
l avea, fierbea ceai şi îl scotea în faţa 
porţii, să-şi ostoiască setea cei care urcau 
pe munte. 

Era în ajun de sărbători. Vecinii din 
dreapta şi din stânga colibei în care 
locuia bătrâna se pregăteau de Anul Nou. 
Bătrâna nu mai avea decât o mână de 
orez şi câteva frunze de ceai. După 
vechiul obicei, stătea în faţa sobei şi 
fierbea ceai, când deodată uşa colibei se 
dădu de perete şi în prag apăru un 
moşneag plin de zăpadă. Văzânduil, 
bătrâna îl pofti să intre. 

- Intră, omule, nu vezi ce vreme e 

afară! 

Moşneagul se scutură de zăpadă, 

intră în 
colibă, se apropie de sobă şi întrebă: 

- Bătrânico, ce fierbi aici? 
- Fierb ceai, răspunse bătrâna. 
- E ajun de An Nou, toţi pregătesc 


cele mai 
bune bucate, cum de tu fierbi numai 
ceai? mai 


întrebă bătrânul. 

Bătrâna oftă şi zise: 

- Sunt bătrână şi săracă, nu pot să 
pregătesc bucate pentru pomenirea morţilor. 
Dar cu ceaiul ăsta ostoiesc setea 
trecătorilor. 

- Ba nu eşti deloc săracă, numai că nu 
ştii. în faţa porții tale se află o comoară, îi 
spuse moşneagul. 

Auzind una ca asta, bătrâna se miră 
mult. Scoase capul pe poartă şi se uită. 
Toate erau aşa cum le ştia: gardul 
dărăpănat, două băncuţe putrede şi vasul 
din piatră pentru gunoi. Moşneagul arătă 
spre vasul pentru gunoi şi zise: 

- Uite, aici se află comoara! 

Bătrâna crezu că  moşneagul 
glumeşte şi spuse zâmbind: 

- De unde până unde în vasul ăsta 
vechi din piatră să fie o comoară? Dacă-ţi 
place cumva, ţi-l dăruiesc. 

- Ei, dar cum să primesc degeaba 
comoara ta! Dacă te învoieşti, am s-o 
cumpăr. Şi acum mă duc să chem pe 
cineva să mă ajute s-o iau. 

Apoi moşneagul plecă, zâmbind. 

Bătrâna se uită la vas şi se gândi că 
nimeni nu va vrea să pună mâna pe vasul 
acela atât de murdar şi plin cu gunoiul 
care se strânsese de ani de zile. Scoase 
deci gunoiul, îl duse şi-l îngropa 

la rădăcina celor optsprezece arbuşti de 
ceai, aduse o găleată cu apă şi spălă vasul, 
după care aruncă şi apa aceasta tot la 
rădăcina arbuştilor. De-abia terminase 
toate acestea când moşneagul se înapoie 
cu cineva să ia vasul. Cum dădu el cu ochii 
de vas, începu să se vaiete: 

- Unde-i comoara, ce-ai făcut cu 
comoara? Nedumerită, ea arătă spre vasul 
de piatră. 

- Dar uite-o, am curăţat-o niţel. 
Moşneagul se aşeză pe vine şi continuă să 
se văicărească: 

- Vai de mine şi de mine, dar ce-ai 
făcut cu 
ce era în vas? 

-Am îngropat murdăria aceea în spatele 
casei, la rădăcina arborilor de ceai, răspunse 
bătrâna. 

Moşneagul se duse în spatele casei, 
se uită şi spuse în cele din urmă: 

- Comoara era tocmai gunoiul acela 
care 
se strânsese acolo de ani de zile. 

Văzând că nu mai era nimic de făcut, 
plecă acasă. 

A trecut Anul Nou şi a venit 
primăvara. Cei optsprezece arbuşti de ceai 
se încărcară de muguri, iar frunzele erau 
bogate şi înmiresmate cum nu mai 
fuseseră niciodată. 

Vecinii, văzând bogăţia de ceai la 
bătrână, îşi tăiară arbuştii din grădinile lor, 
luară seminţe de la aceasta şi le semănară 
în curţile lor. Apoi oamenii începură să 
pună arbori de ceai din seminţele 
bătrânei în tot cătunul, aşa că Fântâna 
Dragonului era acum plină cu arbuşti de 
ceai. 

Ceaiul din acel loc era aşa de aromat 
şi de bun la gust, că i se dusese vestea 
pretutindeni. 

Chiar şi până astăzi oamenii ştiu că 
arbuştii de ceai de la Fântâna Dragonului 
se trag din cei optsprezece arbuşti din 
curtea bătrânei, iar ceaiul de aici a ajuns 
vestit în toată lumea. 


Monumentul cu prunişor 


SE SPUNE că odată, la Hangiou, 
trăia un meşter cioplitor de piatră foarte 
iscusit. Acesta, toată viaţa lui, până ce 
barba i s-a făcut colilie, a tot cioplit la 
piatră. 

Singura lui avere era măiestria 
braţelor cu care însufleţea piatra. 

îmbătrânise meşterul, se adusese de 
spate şi vederea îl lăsase, dar tot 
urca pe munte zi de zi, în căutare 
de piatră. Odată, el găsi la poalele 
Munţilor de Miazăzi o piatră albă 
ca laptele, pe care parcă se vedea 
un contur, ca şi când ar fi fost 
umbra unui copac. La început, meşterul 
crezu că nu desluşeşte bine din cauza 
ochilor şi pipăi piatra cu toată grija. Dar, 
minune! Pe piatră era conturată chiar 
umbra unui prunişor, parcă ar fi tipărit-o 
cineva acolo. Mai pipăi piatra o dată şi 
încă o dată; era cea mai delicată broderie, 
brodată de cea mai iscusită fecioară. Cu 
cât se uita mai mult, cu atât îi plăcea mai 
mult, şi nu-i venea să mai plece. Atunci se 
hotări, ridică piatra aceea în spate şi o 
duse acasă. 

Acasă se tot uită la ea timp de trei 
luni de zile, o tot pipăi trei luni, se tot 
gândi trei luni şi numai după aceea puse 
mâna pe daltă s-o cioplească. Dar piatra 
era foarte tare. Bătrânul ciopli, ciopli, 
până ce nu-şi mai simţi mâinile; ieşeau 
scântei, dar din piatră nu se desprinseră 
decât câteva fire de praf. Bătrânul nu se 
lăsă şi ciopli mai departe. A cioplit şi ziua 
şi noaptea, a cioplit o lună, un an... şi 
până la urmă a cioplit conturul unui 
arbore de prunişor. 

Şi ce frumuseţe de prunişor! Florile 
albe ca de jad acopereau toată piatra. Dar 
bătrânul, istovit de atâta muncă, nu după 
mult timp se întinse lângă piatră şi muri. 

în urma lui nu lăsase nimic: nici fii, 
nici fiice, nici avere. îl îngropară oamenii 
miloşi şi-i puseră la căpătâi piatra pe care 
era sculptat prunişorul. 

Nu după mult timp, oamenii 
începură să bage de seamă că se 
întâmplau nişte lucruri ciudate: 
primăvara, când ceilalţi prunişori de-abia 
îmboboceau, prunişorul de pe mormântul 
bătrânului cioplitor era deja încărcat cu 
flori; vara, când frunzele celorlalți 
prunişori începeau să pălească, frunzele 
prunişorului de pe piatră erau verzi; 
toamna, când frunzele celorlalți prunişori 
deja se scuturaseră, frunzele prunişorului 
de pe piatră de-abia se îngălbeneau, iar 
iarna, când vântul de miazănoapte îndoia 
ramurile celorlalţi prunişori, prunişorul 
de pe piatră rămânea nemişcat. 

Monumentul de pe mormântul 
bătrânului mai avea şi darul să vestească 
vremea: când venea vreme frumoasă, 
piatra strălucea, când se strica vremea, 
piatra se întuneca, de venea ploaia, piatra 
se umezea. După semnele pietrei, plugarii 

ştiau când să iasă la arat, călătorii ştiau 
când să pornească la drum. Monumentul 
devenise de mare ajutor oamenilor care îl 
preţuiau foarte mult. 

într-o primăvară, cum se dusese 
vestea despre acest monument până 
departe, veni la Hangiou un mare 
demnitar, care îşi aduse cu el o grămadă 
de  slujbaşi. Se duseră cu toţii la 
mormântul bătrânului, să vadă 
monumentul. Când ajunseră acolo, 
deodată prunişorul se umplu de flori. 
Minunându-se nespus, marele demnitar 
dădu ordin ca monumentul să fie 
împrejmuit cu un zid şi lipi un afiş, prin 
care avertiza că nimeni n-are voie să 
intre. Dar la numai două zile, după 
ridicarea zidului, florile de prunişor se 
scuturară. Şi oricum ar fi fost vremea, 
monumentul rămânea mereu întunecat şi 
umed. Cu timpul pe el crescu un strat de 
muşchi care nu numai că acoperea 
strălucirea, dar urâţi monumentul şi mai 
mult. Marele demnitar se amări aşa de 
tare, că nici nu mai mânca, nici nu mai 
dormea şi tot timpul se învârtea în jurul 
pietrei. La un moment dat, unul din 
slujbaşi îi zise: 

- Stăpâne, cred că ar fi bine să faceţi 
focul la piciorul monumentului, să se 
usuce, şi atunci va străluci din nou. 

Marele demnitar îi dădu dreptate şi 
porunci să se aducă vreascuri şi să se 
aprindă focul pe mormântul bătrânului. 

Dar flăcările nici nu  atinseră 
monumentul şi se întinseră în toate 
părţile; cât.ai clipi din ochi, pârjoliră 
totul din jur. Marele demnitar şi slujbaşii 
lui nu mai apucară să fugă şi, mistuiţi de 
foc, se prefăcură în cenuşă. Focul ţinu trei 
zile şi trei nopţi. Dar Monumentul cu 
prunişor a rămas neatins şi mai poate fi 
văzut şi astăzi la Hangiou. 


Podul aşteptării 


ERA LA HANGIOU pe vremuri, în 
apropierea Turnului Ceasului, un mic 
pod de piatră lângă care se aciuase un 
vraci tare priceput, dar cam ciudat; avea 
un picior mai lung şi altul mai scurt. îşi 
pusese o umbrelă lângă pod şi mai 
aşezase o ladă veche cu leacuri; pe această 
ladă, ziua şedeau bolnavii, iar noaptea 
dormea vraciul. 

La început, oamenii nu voiau să 
creadă că acest vraci poate lecui vreo 
boală. Apoi, într-o zi veni sub umbrelă un 
om care suferea de trei ani de zile de 
picioare, şi peste tot umblase şi se 
căutase, dar nu se vindecase. Auzind de 
vraciul de la pod, se duse şi el să-şi 
încerce norocul. Vraciul îi dădu o pomadă 
şi, în trei zile, omul se vindecă. După 
aceasta se duse vestea şi mai mult 
despre iscusinţa vraciului. Acum veneau 
oamenii cu grămada la pod să se 
lecuiască. Vraciul cu pomăda lui a lecuit 
multe boli, aşa că tot oraşul vorbea 
numai despre eh Ba unii l-au şi poreclit 
zicându-i „Mai tare decât Hua Lungi, 
adică Sai Hualung”. 

Dar acest lucru îi nemulţumi pe toţi 
doctorii şi farmaciştii din Hangiou, care 
puseră mână de la mână, strânseră o 
sumă mare de bani şi-i trimiseră la 
prefectură cu rugămintea să-l alunge pe 
acest Hua Lung din oraş. 

Cei de la prefectură trimiseră îndată 
străjerii să-l prindă pe vraci şi să-l aducă 
acolo. Când îl aduseră la prefectură, 
acesta se aşeză tacticos pe un scaun. 


1 Hua Lung - medic vestit din China antică. 

Prefectul, văzând că Sai Hualung s-a 
aşe 
zat pe scaun fără să fie poftit, bătu cu 
pumnul 
în masă şi strigă: ; 

- Nătărăule! Cum de îndrăzneşti să 
nu te 
laşi în genunchi în faţa autorităţilor?! 

Sai Hualung răspunse: 

- Eu sunt infirm, oasele mele sunt 
bătrâne 
şi înţepenite, nu pot să îngenunchez. 

Prefectul îl mai întrebă: 

- Cum te cheamă pe tine, şi de unde 
vii? 

- Eu n-am nici un nume, răspunse 
bătrânul vraci, dar oamenii de aici m-au 
poreclit Sai Hualung. 

Prefectul izbucni în râs: 

- Va să zică îndrăzneşti să te 
compari cu 
Hua Lung! Atunci de ce nu vindeci mai 
întâi 
propriile-ţi picioare? 

Şi, zicând acestea, demnitarul simţi 
cum îi umblă ceva pe spate şi-l pişcă de-l 
înnebuneşte, îşi vâri mâna sub haine, dar 
nu dădu de nimic. 

Izbucnind în râs, vraciul zise: 

- Stăpâne, tu eşti un om luminat şi 


ştii doar 
că în lumea asta sunt atâtea cazuri când 
poţi 


vindeca pe alţii, dar nu te poţi vindeca pe 
tine 

însuţi. Cei care construiesc case de ce 
locuiesc 

în colibe? Cei care cresc viermi de mătase 
de ce umblă îmbrăcaţi în zdrenţe? Cei 
care cultivă pământul de ce suferă de 
foame? 

înfuriat, demnitarul dădu ordin să-l 
arunce pe vraci în temniţă. Apoi se 
întoarse la palat, dar mâncărimea de pe 
spate îl supăra mereu. Se dezbrăcă, 
chemă slujnicele să vadă ce este; acestea 
găsiră pe spatele lui aşa ca un punctişor 
care, cu cât se scărpina, cu atât creştea, 
până ce ajunse ca un neg. Apoi negul 
începu să-l doară de se tăvălea şi urla ca 
din gură de şarpe. Atunci, mai-marele 
curţii îndrăzni şi-i spuse: 

- Stăpâne, am auzit că Sai Hualung e 
tare priceput în a vindeca negii. Să-l 
chemăm mai întâi să te vindece şi apoi 
să-şi ispăşească pedeapsa. 

Nemaiputând  răbda de durere, 
prefectul trimise oamenii să-l aducă pe 
Sai Hualung. Acesta îl unse peste neg cu 
pomăda renumită. 

Dar, să vezi! După o noapte, negul 
nu numai că nu dădu înapoi, dar crescu 
şi mai mare şi se prefăcu într-un buboi 
rău mirositor. A doua zi, prefectul trimise 
iarăşi oamenii să-l aducă pe Sai Hualung 
de la închisoare. Şi, de cum îl văzu, îi 
strigă: 

- Negul mă doare şi mai tare. Cu 
siguranţă 
că mi-ai pus cine ştie ce otrăvuri în 
pomăda. 

Sai Hualung răspunse, liniştit: 

- Stăpâne, să vedem mai întâi 
despre ce 
este vorba. 

Se uită la buboi, îşi încruntă 
sprâncenele şi apoi zise: 

- Stăpâne, nu mai ai nici o scăpare. 
Putre 
ziciunea vine din tine. Te-a pătruns până la 
inimă, 
fiindcă în tot ce faci pui prea multă 
răutate şi ură. 
Pomăda mea nu poate să te ajute. 

înnebunit de ură şi durere, prefectul 

strigă: 

- Săi se taie capul! Să i se taie 

capui! 

Şi îndată îşi dădu duhul. Slujbaşii nu 
avură încotro, îl duseră pe Sai Hualung în 
piaţa publică pentru execuţie. Aici se 
strânsese lume câtă frunză şi iarbă. 
Trecând pe lângă podul cu umbrela, Sai 
Hualung le zise oamenilor: 

- Oameni buni, s-a hotărât să mă 


întorc în 
lumea cealaltă şi trebuie să mă întorc 
chiar şi fără 
voia mea. 


Şi se aruncă în apă. îndată valurile îl 
înghiţiră şi în locul unde a căzut vraciul se 
ridică un norişor. Şi-n acel norişor şedea 
Sai Hualung şi se ridica tot mai sus. 

Atunci oamenii şi-au zis că Sai 
Hualung a fost chemat de un zeu. 

Cu greu l-au uitat oamenii! Nu era zi 
în care să nu vină cineva la pod aşteptând 
că poate vraciul cu leacurile lui se va 
întoarce; şi, după un timp, au numit acel 
mic pod de piatră „Podul aşteptării”. 


Vasele Carului Mare 


PE MUNTELE ÎMPĂRATULUI DE 
JAD se afla odată o peşteră căreia i se 
spunea „Peştera Dragonului Zburător", 
fiindcă în ea trăia un dragon care din zece 
în zece zile ieşea afară împrăştiind perle 
de foc. Acesta era un fel de joc al lui: 
scuipa perle de foc şi apoi zbura după ele 
ca să le prindă. Aceste perle de foc se 
desfăceau în nişte steluțe de foc şi, unde 
cădeau, ardeau totul. De fiecare dată 
când ieşea dragonul din peşteră şi 
începea zborul prin văzduh, ardeau 
câteva case ale locuitorilor de aici. 


47 


Cu toţii urau de moarte dragonul 
care le aducea asemenea năpastă, dar nu 
aveau cum să se împotrivească. Stăteau 
la pândă să vadă când va ieşi dragonul 
din peşteră. Şi atunci se urcau cu toţii pe 
acoperişul caselor şi începeau să bată 
tobele, să sperie dragonul, ca acesta să 
zboare cât mai departe de locurile 
acelea. Dar, cu toate acestea, incendiile 
se ţineau lanţ. 

într-o zi, în Hangiou a venit un 
bătrân fierar care trase la un han. Tocmai 
se nimerise ca în aceeaşi zi să iasă 
dragonul din peşteră şi cei de la han se 
urcaseră cu toţii pe acoperiş. Fierarului i 
se păru foarte curios şi se urcă şi el. 
După ce ascultă tot ce spuneau oamenii, 
se dădu jos de pe acoperiş, îşi luă 
ciocanul şi plecă. 

în acea zi, dragonul zbură foarte 
mult timp în văzduh şi perlele de foc 
cuprinseră multe case. Când se întoarse 
fierarul, hanul arsese de tot şi gazdele se 
jeluiau de mama focului. Fierarul îi linişti 
cum se pricepu, le dădu toţi argintii pe 
care-i avea, zicându-le: 

- Nu vă necăjiţi, că dragonul s-a 
întors în peşteră şi s-a culcat. 

Dar oamenii, în loc să se liniştească, 
se îngrijorară şi mai tare, ştiind că în 
peştera aceea 


48 


se afla locuinţa dragonului şi nimeni nu 
îndrăznea să ajungă acolo. 

Fierarul se gândi ce se gândi şi, 
deodată, lovindu-se peste frunte, spuse: 
- Fiţi fără grijă, am eu ac de cojocul 
lui! Hangiul, nerăbdător, întrebă îndată: 
- Meştere, ce ai de gând să faci? 

- Dacă fiecare locuitor din Hangiou 


îmi va 
da câte un cuţit, eu voi veni de hac 
dragonului, 


răspunse fierarul. 

Hangiul îl măsură din cap până în 
picioare şi-şi dădu seama că acesta nu 
este unul din acei oameni care îndrugă 
verzi şi uscate. 

Vestea aceasta se răspândi ca 
fulgerul în tot oraşul şi lumea nu mai 
putea de bucurie. Aşa se făcu că, în 
numai câteva zile, se adună un morman 
de cuțite, cât un deal. 

Fierarul chemă pe toţi ceilalţi fierari 
din oraş şi cu ajutorul lor topi cuţitele, 
făcând din ele şapte vase mari cât toate 
zilele. 

Oamenii se mirau de cele şapte vase 
şi nu înțelegeau la ce pot folosi. încercară 
să le mişte, dar de-abia nouăsprezece 
flăcăi voinici reuşiră să mişte unul dintre 
ele. Apoi, fierarul plecă la peştera 
dragonului. 


49 


Când ajunse el aici, dragonul sforăia 
de zor. Se întoarse într-o fugă şi le zise 
oamenilor: 

- Haideţi să prindem dragonul!-O 
sută treizeci şi trei de tineri puternici să 
ridice cele şapte vase. Ceilalţi să aducă 
fiecare câte o găleată de apă. Veniţi după 
mine şi aşteptaţi semnalul meu! Să nu vă 
fie teamă! Dacă dragonul se trezeşte, am 
ciocanul cu mine. 

Când ajunseră la gura peşterii, 
dragonul tot mai dormea. Fierarul le zise 
flăcăilor să aşeze cele şapte vase pe cele 
două mustăţi, pe cele patru picioare şi pe 
coada dragonului, în tot acest timp el 
stătea la capul dragonului cu ciocanul 
ridicat, gata să lovească dacă s-ar fi 
trezit. Apoi le spuse celor cu găleţile să 
răstoarne apa în vase. Când era aproape 
să se umpie şi cel de-al şaptelea vas, 
cineva scăpă găleata care se răsturnă şi 
apa intră în nările dragonului, gâdilându- 
l. Acesta strănută puternic şi parcă simţea 
că-l ţine ceva. Vru să-şi ridice capul, dari 
se rupseră mustăţile. Atunci răcni o dată 
şi începu să se zbată. Apoi se afundă în 
peşteră; se strecură pe sub pământ şi ieşi 
tocmai în provincia An Hui, iar la 
Hangiou nu se mai întoarse niciodată. 

Legenda spune că Peştera Dragonului 
Zburător din Hangiou ţine până în 
provincia An Hui. 

După fuga dragonului, cele şapte 
vase de fier au fost lăsate pentru un timp 
în gura peşterii, aşezate întocmai 
constelaţiei Carului Mare, aşa că oamenii 
le-au zis: „Vasele Carului Mare". Se zice 
că dacă toate cele şapte vase ar fi putut fi 
umplute cu apă, dragonul ar fi rămas 
țintuit pe veci în peştera de pe Muntele 
împăratului de Jad, de unde şi zicala: 
„Şapte stele ar fi țintuit dragonul, dacă n- 
ar fi lipsit o găleată cu apă". 


„Peştele cumetrei Sung" 


LÂNGĂ PODUL RETEZAT din 
Hangiou se afla odată o colibă. Stăpânul 
colibei se prăpădise şi nu rămăsese decât 
soţia acestuia Sung U-Sou, sau cumătră 
Sung, şi fratele lui mai mic- un băieţel de 
doisprezece-treisprezece ani, Siao Şu. U- 
Sou era tânără şi arătoasă şi toţi vecinii o 
îndemnau să-şi refacă viaţa, darea nu 
putea să 

uite cum bărbatu-său îi lăsase cu limbă de 
moarte să aibă grijă de băiat, aşa că 
refuza pretendenţii unul după altul. Sung 
U-Sou avea grijă de Siao Şu ca de 
propriu! ei frăţior: tot ce avea mai bun de 
mâncare lui îi dădea, iar din veşmintele 
bărbatului ei îi croia haine călduroase. 
Dar şi Siao Şu o ajuta cu tragere de 
inimă pe tânăra iui cumnată la toate 
treburile gospodăriei. 

Sung U-Sou se trezea cu noaptea în 
cap. îl lua pe Siao Şu şi plecau amândoi 
cu o barcă veche pe lacul Si Hu, să 
pescuiască. întorcân-du-se, dădeau peştii 
şi racii prinşi pe orez şi sare, şi aşa puteau 
să-şi ducă zilele. 

Dar într-o zi, din cauza vântului de 
pe lac, băiatul se îmbolnăvi. Sung U-Sou 
nu ştia cum să se mai împartă: ori să 
meargă la pescuit, ori să trimită după 
doctor, ori să fiarbă leacurile, de-abia de-şi 
mai putea trage sufletul. Dar după puţin 
timp, parcă simțind necazurile cumnatei 
sale, Siao Şu se însănătoşi. Rămăsese, 
însă, cam şubred şi nu avea poftă de 
mâncare. 

Sung U-Sou se tot frământa cum să 
facă şi ce să "dreagă, astfel ca Siao Şu să 
fie din nou în putere. Şi-a amintit că, în 
copilărie, părinţii îi dădeau peşte în sos 
dulce şi acrişor, care şi 

hrăneşte şi deschide pofta de mâncare. Se 
hotări deci să-i pregătească şi băiatului o 
asemenea mâncare. 

Dar Siao Şu nici nu vru să audă de 

peşte. 

Sung U-Sou nu se lăsă şi-i zise: 

- Am să gătesc peştele cum n-ai 
mâncat tu niciodată! Aşteaptă puţin şi ai 
să te convingi! 

Puse apa la fiert, curăţă peştele şi-l 
fierse; apoi prepară sosul dulce-acrişor, îl 
turnă peste peştele fierbinte şi, când totul 
a fost gata, îl îmbie pe Siao Şu să mănânce. 
La început acesta de-abia luă o înghiţitură, 
dar, simţindu-i gustul, luă castronul din 
mâinile cumnatei sale şi cât ai clipi din 
ochi mancă tot peştele. 

De atunci, în fiecare zi, Sung U-Sou 
oprea câte un peşte pe care-l gătea 
pentru băiat. în curând Siao Şu se 
înzdrăveni şi începu să pescuiască din 
nou împreună cu cumnata lui. 

Auzind vecinii că Sung U-Sou şi-a 
vindecat cumnatul hrănindu-l cu peşte în 
sos dulce şi acrişor, veniră la ea să-i 
înveţe şi pe ei cum să gătească peştele; 
de altfel ei chiar s-au obişnuit să spună: 
„Peştele cumetrei Sung". 

Văzând că oamenilor le place din ce 
în ce mai mult peştele astfel gătit, ea se 
sfătui cu băiatul, 

economisiră nişte bani şi deschiseră o 
prăvălie unde vindeau peşte în sos dulce- 
acrişor. Negoţul mergea destul de bine, 
căci în curând se dusese vestea în tot 
oraşul despre mâncarea de peşte a 
cumetrei Sung de la Podul Retezat. 

într-o primăvară, un împărat din 
dinastia Sung se plimba cu barca-dragon 
pe lacul Si Hu, când la o adiere de vânt, 
dinspre Podul Retezat, simţi o aromă de 
mâncare de peşte cum nu mai mâncase 
niciodată. îi întrebă pe curteni de unde 
vine mirosul, dar nici unul nu ştiu ce să 
răspundă. Printre ei se afla însă şi un 
demnitar din Hangiou, care-i spuse: 
- Mărite împărate, mirosul vine de 
la cumătră Sung care vinde mâncare de 
peşte cu sos dulce-acrişor, lângă Podul 
Retezat. 
- Negreşit trebuie să cunosc pe 
această femeie care ştie să facă o 
mâncare atât de aromată! hotărî 
împăratul. 

îşi dete jos mantia împărătească, îşi 
puse o haină obişnuită şi plecă la Podul 
Retezat. Când ajunse acolo, o văzu pe 
Sung U-Sou care, îmbrăcată cu haine 
simple albastre, cum au toate femeile, îşi 
servea muşteriii. Dar hainele simple nu-i 
ascundeau frumuseţea. 

împăratul scăpă o exclamaţie de 
uimire, văzând cât de frumoasă este, şi 
zise: 

- Mâncarea pregătită de tine miroase 
foarte 
frumos, dar nu mi-am închipuit că şi 
stăpâna casei 
este foarte frumoasă. 

Sung U-Sou se ruşina şi nu răspunse 

nimic. 

La început, împăratul nu se gândea 
să-i spună cine este, dar, văzând cât de 
frumoasă este Sung U-Sou, zise în cele din 
urmă: 

- Fată frumoasă, fată frumoasă, locul 
tău 
nu este în această casă! Vino cu mine la 
palat! 

Sung U-Sou, supărată, răspunse: 

- La palat stau numai oamenii 
bogaţi, eu sunt o biată pescărită, ce să 
fac acolo? Şi apoi m-am hotărât să-mi 
trăiesc toată viaţa în coliba aceasta. Aici 
e locul meu. 
- Fie! zise împăratul. Dar acum vei 
merge cu mine pe barca-dragon să găteşti 
peştele acolo. 
- N-am ce să caut eu pe barca 
împărătească! Şi nici înălţimea Ta la Podul 
Retezat! îl înfruntă ea, cu îndrăzneală. 
împăratul nu mai avu încotro şi se 
întoarse pe barca-dragon. 

Cum împăratul plecase supărat, 
Sung U~ Sou se aştepta la tot ce era mai 
rău. De aceea îşi 

strânse la repezeală lucrurile, îl luă pe 
Siao Şu, se urcară într-o barcă şi fugiră! 
După puţin timp chiar veniră şi oştenii 
împăratului, dar nu mai găsiră pe nimeni. 

Deşi cumătră Sung plecase de acolo, 
mâncarea de peşte cu sos dulce-acrişor a 
început să fie din ce în ce mai cunoscută 
şi căutată. 


Izvorul Tigrilor 


TRĂIAU ODATĂ DOI FRAŢI: pe cel 
mare-l chema Tigrul cel Mare, pe ce! mic 
- Tigrul cel Mic, şi li se dusese vestea 
pentru vitejia lor. 

Auzind de frumusețile oraşului 
Hangiou, cei doi frați se hotărâră într-o zi 
să plece spre acest loc. în drumul lor, 
ajunseră la poalele unui munte de lângă 
Hangiou unde dădură de o mică vale în 
care trăiau vreo câteva familii. Tot acolo 
se mai afla şi un mic templu. Ajungând în 
fața templului, cei doi frați văzură la 
intrare un călugăr bătrân. îl întrebară: 

- Părinte, suntem în trecere prin 
Hangiou, 
poţi şă ne găzduieşti câteva zile în 
templu? 

Călugărul îi măsură pe amândoi din 
cap până în picioare, apoi îi pofti 
înăuntru, le dete să mănânce şi le zise: 

- Mâncarea la acest templu este 
destul de 
proastă, nu ştiu dacă veţi fi mulţumiţi. 

După ce mâncară, cei doi fraţi 
începură să laude frumuseţile oraşului 
Hangiou. Auzindu-i, călugărul oftă: 

- Hangiou este un loc tare frumos, 
dar aici lipseşte apa. Trebuie să cărăm 
apa cu cobiliţa tocmai de peste munte. 

- Dar pe aici, prin apropiere, nu se 
află nici un izvor? întrebă unul dintre 
fraţi. 

- E departe izvorul. Din această 
cauză au plecat şi toţi călugării din templu. 
în tinereţea mea nu mă prea supăra acest 
lucru, dar astăzi nici pe mine nu mă mai 
ajută picioarele să merg după apă atât de 
departe. 

Cei doi se gândiră ce se gândiră şi 
apoi ziseră într-un glas: 

- Părinte, noi doi suntem tineri şi 
puternici. 

Dacă ai încredere în noi, opreşte-ne ca 
novici la 
acest templu şi noi o să te ajutăm. 

Bătrânul călugăr se uită şi la Tigrul 
cel Mare şi la Tigrul cel Mic şi de ce se 
uita, de aceea i se lumina faţa a zâmbet şi 
le încuviinţă să rămână. 

Aşa rămaseră cei doi fraţi la templu. îl 
ajutau pe călugăr la toate treburile zilnice, 
dar prima grijă când se trezeau dimineaţa 
era să aducă apă. Pentru ei era o nimica 
toată să care apa cu nişte găleți uriaşe, 
atât pentru călugăr, cât şi pentru cele 
câteva familii care locuiau în apropiere. 

Şi aşa trecură câţiva ani. Dar, într-o 
toamnă, apa din izvor secă. Cei doi fraţi se 
gândiră ce se gândiră, când deodată îşi 
aduseră aminte că pe Muntele Hang se 
afla un izvor cu apa cristalină, denumit 
Izvorul Copilului; se hotărâră deci să 
plece acolo şi să nu se întoarcă până ce 
nu vor aduce apele izvorului în sătucul 
din depresiune. 

A doua zi dimineaţa, îl înştiinţară pe 
călugăr de hotărârea lor. Acesta, cu lacrimi 
în ochi, îi sfătui: 

- Fiilor, izvorul acesta se află la mii 
de li! şi nu ştiu câţi ani şi câte luni vor 
trece până ne vom vedea din nou... 
Plecaţi, dar să nu uitaţi că eu voi fi aici şi 
vă voi aştepta. Drum bun, fiilor! 

Astfel se despărţiră cei trei. 


1 Li - unitate de măsură pentru lungime (n. red.). 


58 


Cei doi fraţi plecară spre miazăzi şi în 
drumul lor trecură nu ştiu peste câţi 
munţi şi câte ape. Veşmintele li se făcură 
ferfeniţă, încălţările la fel, dar ei nu se 
opriră din drum. Şi, cu cât mergeau, cu 
atât noaptea era mai scurtă şi ziua mai 
lungă. Vara era pe sfârşite, când au ajuns 
la poalele Muntelui Hang. Erau morţi de 
oboseală, de foame şi de sete. Târşâindu- 
şi picioarele, ajunseră cu greu la izvor, 
unde şi căzură leşinaţi de foame şi 
oboseală. 

Ca prin vis li se păru că a început o 
furtună cu tunete şi fulgere, apoi furtuna 
s-a potolit, a ieşit soarele şi au început să 
cânte păsărelele... şi se treziră. în faţa lor 
stătea un băiat cu părul lung, care ţinea în 
mâna dreaptă p crenguţă de salcie, şi le 
zâmbea. Cei doi fraţi se întrebară în sinea 
lor: „Oare el să fie cel care păzeşte apa din 
Izvorul Copilului"? 

Băiatul lovi cu crenguţa de salcie în 
apă stropindu-i pe cei doi fraţi, care pe 
loc îşi simţiră puterile înzecite. Săriră 
amândoi în sus şi alergară în faţa 
copilului, rugându-l: 

- Copile, rogu-te, lasă-ne să ducem 
apele izvorului la templu! 

Băiatul sări pe o stâncă şi, învârtind 
crenguţa în mână, zise: 

- Eu vă las, încercaţi, dar veţi vedea 


că nu 
se poate! Bunicul meu mi-a zis că numai 
cei mai 
puternici şi cei mai cinstiţi oameni din 
lume vor 


putea să mute apele izvorului. 
La care Tigrul cel Mare spuse: 
- Noi, care am înfruntat moartea şi am 


ajuns 
aici străbătând mii de li, nu suntem oare 
cei mai 


puternici şi cei mai cinstiţi oameni din 
lume? 

Băiatul se gândi ce se gândi, apoi 

zise: 

- Bine, atunci vă voi preface în doi 
tigri care 
să fie în stare să schimbe cursul 
izvorului. 

Nu termină bine de spus, că şi lovi 
cu crenguţa de salcie în apă, stropindu-i 
pe cei doi, care, într-o clipă, se prefăcură 
în doi tigri fioroşi ce se aşezară de o 
parte şi de alta a Izvorului Copilului. 
Băiatul sări în spatele Tigrului cel Mare 
care pe dată începu să alerge ca vântul 
spre miazănoapte. 

în acest timp, la templu, călugărul 
era cufundat în somn. în vis i se arătau 
doi tigri care căutau ceva. Călugărului i 
se păru ciudat şi se duse să vadă despre 
ce este vorba, dar tigrii din vis se făcură 
nevăzuţi. Pe locul unde fuseseră ei, era 
acum un izvor cu apă limpede. De 
bucurie, călugărul izbucni în râs şi se 
trezi. 

Dimineaţa, povesti oamenilor din 
acea vale visul lui, dar mare îi fu mirarea 
când auzi că toţi sătenii visaseră acelaşi 
vis. Din vorbă în vorbă ajunseră la 
concluzia că tuturor le era foarte dor de 
cei doi fraţi, de aceea visaseră la fel. Dar 
cum pronunţară cuvintele „foarte dor", 
văzură cum intră în templu un băiat 
necunoscut, care, ţinând în mână o 
crenguţă de salcie, începu să strige: 

- Tigrul cel Mare şi Tigrul cel Mic au 

sosit! 

Apoi băiatul acela îl apucă de mână 

pe 
bătrânul călugăr şi plecară împreună. 

Băiatul îl duse pe călugăr într-o 
grădină de bambus, unde se făcu 
nevăzut. Când se uită călugărul, văzu doi 
tigri care răgeau. Vocea lor i se păru 
cunoscută şi atunci bănui că cei doi fraţi 
au fost prefăcuţi în tigri. Plin de curaj, se 
apropie de ei şi strigă: 

- Tigrule cel Mare, Tigrule cel Mic! 

Cei doi tigri se apropiară încetişor 
de el şi începură să se gudure. Călugărul 
îi mângâie cu dragoste pe spate şi le zise: 

-învăţăceii mei, mi-a slăbit vederea de 
când mă tot uit să vă întoarceţi şi iată că 
azi vă pot vedea din nou. Dar de ce aţi fost 
prefăcuţi în tigri? Ridicaţi-vă, novicii mei! 


61 


Nu apucă să termine de vorbit, că 
cei doi tigri se ridicară. în acest timp, toţi 
sătenii, care se ascunseseră pe unde 
apucaseră, prinseră curaj şi se apropiară. 
Cei doi tigri începură atunci să scurme 
pământul şi, cât ai fuma o ţigară, săpară 
un puț mare. Apoi se opriră din scurmat, 
se uitară la călugăr, se uitară la săteni, 
când deodată se auzi un vuiet şi începu 
un vânt puternic, care îndoia ramurile 
copacilor. Şi când vântul se potoli, tigrii se 
făcură nevăzuţi. Puţul săpat de ei se 
umpluse pe jumătate cu apă. în fundul lui 
era un izvor şi, după puţin timp, puţul se 
umplu cu apă. Sătenii nu mai puteau de 
bucurie. Gustară din apă şi li se păru 
dulce ca mierea. Au început cu toţii să 
care apă, dar, oricât ar fi cărat, apa nu 
scădea. 

Cu timpul, izvorul a fost zidit de jur- 
împrejur, iar oamenii i-au zis Izvorul 
Tigrilor, în amintirea celor doi fraţi. Nu 
după mult timp, în apropierea izvorului a 
fost construit un templu căruia i-au dat 
acelaşi nume. 


Boierul cu nasul lung 


ÎNTR-UN SAT trăia un boier, care se 
lăfăia în aur şi plăceri, în vreme ce ţăranii 
se zbăteau într-o sărăcie lucie, scăldându- 
şi ochii în lacrimile durerii. 

Se întâmplă ca un ţăran să găsească 
în drum o sămânță pe care o ridică şi o 
duse acasă. Făcu o groapă şi o sădi. în 
scurtă vreme, din sămânță se ivi un 
gaolean! înalt, care purta alte multe 
boabe. Țăranul se bucură mult pentru că 
gaoleanul împrăştia un miros îmbătător 
în faţa casei lui. Dar, la scurt timp, o 
pasăre de pradă se repezi spre gaolean, îl 
smulse cu clonţul ei şi dispăru în zare. 
Țăranul, uimit de o întâmplare aşa de 
nemaivăzută, plecă îndată în căutarea 
gaoieanului, luându-şi în traistă puţine 
merinde. 

După drumuri nesfârşite prin câmpii, 
peste dealuri şi munţi, drumeţul fu 
dezamăgit; nu putu să dea de urma 
minunatului gaolean. Ajunse la un timp 
într-o pădure. Era tare flămând şi nici 


1 Gaolean - plantă furajeră din familia gramineelor, 


asemănătoare cu porumbul, cu seminfe bogate în proteine şi 


grăsimi (n. red.). 

merinde nu mai avea. Liniştea pădurii îl 
îmbia să se odihnească sub un palmier 
străvechi. Deodată însă auzi în jurul său 
nişte urlete şi zgomote înfricoşătoare. 
Când se uită mai cu atenţie, văzu un cârd 
de animale sălbatice de care te apucă 
frica: tigri, lei, pantere, lupi, maimute, 
şerpi. Ba se rătăcise în acest cârd şi o 
gingaşă căprioară. Animalele se adunară 
într-o poiană, în timp ce drumeţul de-abia 
nimeri să se suie într-un arbore înalt şi 
stufos, ca să nu fie văzut şi mâncat. Atunci 
un tigru luă din tulpina unui copac 
bătrân, din scorbura lui, o lădiţă pe care 
o ţinu între labele sale. Un altul veni şi 
bătu de trei ori în acea lădiţă. Imediat se 
iviră în poiană tot felul de mâncăruri 
gustoase, care îi dădeau drumeţului o 
stare ciudată, mai ales că el era tare 
flămând. îi lăsa gura apă. După ce se 
saturară, animalele începură să dănţuie în 
pădure, să joace, să sară, să se alunge 
vesele unele pe altele, ca la o petrecere. 
Bietul om sta pitulat în copac şi se 
gândea cu teamă că, dacă animalele nu vor 
pleca, el va fi nevoit să doarmă acolo, sau 
cine ştie câte alte zile va trebui să rămână 
chinuit în ramurile copacului. însă, după 
o vreme, tigrul puse lădiţă la loc şi 
plecară care-ncotro. 

Când se depărtară, ţăranul cobori din 
arbore şi se duse la scorbura bătrână. 
Luă lădiţa cu pricina şi se tot gândea la 
mâncărurile pe care le văzuse în poiană. 
Dar ele nu se arătau. Atunci îşi aduse 
aminte că trebuie să bată de trei ori în 
cutie. Zis şi făcut. Imediat se iviră fel de fel 
de mâncăruri minunate. După ce mancă 
bine, ca după o foame lungă, se odihni 
puţin. Se gândea atunci ce bine ar fi dacă 
ar avea un cal înaripat, cu care să zboare 
spre casă. Şi stând pe iarbă bătu la 
întâmplare din nou în lădiţă: după a treia 
lovitură, din senin se ivi în faţa sa un cal 
voinic cu patru aripi. Țăranul, luând cu 
sine lădiţa, se întoarse repede acasă, 
pasămite uitase că pornise în căutarea 
gaoleanului. îi povesti maică-si cele 
întâmplate. 

Cum erau săraci, se gândeau că au 
nevoie de bani, ca să trăiască bine. De 
aceea, bătând iar în cutie de trei ori, casa 
lor săracă se umplu de bani. Pentru că 
erau prea mulţi, mama şi băiatul îi 
împărţiră celor săraci ca şi ei. Astfel că 
viaţa lor începu să se schimbe, oamenii 
să fie mulţumiţi. 

Aflând boierul cel rău că ţăranii lui 
au bani datorită unei lădiţe năzdrăvane, se 
hotărî s-o fure. 

Trimise câţiva ticăloşi acasă la ţăran, 
care-i luară lădiţa. Boierul ştia că dacă 
bate de trei ori în ea o să aibă sub ochi 
lucrul la care se gândeşte. Şi el se gândi 
mai întâi la aur, apoi bătu de trei ori în 
lădiţă. Dar în loc de aur... se arătă o 
maimuţă păroasă, urâtă foc, care nu-l 
întrebă nimic pe boier, ci se prinse 
imediat de nasul lui şi trase, şi trase de 
nasul boierului, şi-l lungi, şi-l lungi până 
ce nasul atinse pământul. Apoi îi dete 
drumul, luă lădiţa năzdrăvană şi se făcu 
nevăzută. Dar nasul boierului nu se mai 
făcu mic ca înainte, ci rămase aşa lung şi 
caraghios, de râdeau toţi de el, şi aşa a 
rămas pentru toată viaţa. 


POVEŞII JAPONEZE 


Nara-nashi 


TREI FRAŢI, rămaşi de mici fără tată, 
trăiau împreună cu mama lor. într-o zi, 
buna lor mamă căzu grav bolnavă. Deşi 
aduseseră la căpătâiul bolnavei pe cei 
mai buni şi mai scumpi doctori, sănătatea 
ei se şubrezea cu fiecare clipă. Zilele 
bătrânei mame păreau numărate. 

într-o zi, cei trei feciori se apropiară 
de patul muribundei şi-o întrebară dacă 
are vreo dorinţă. 

- Aş vrea să mănânc Nara-nashi, le 
răs-punse bolnava. 

Cei trei fraţi auziseră povestindu-se 
despre Nara-nashi, o delicateţe de pere 
de Nara, care creşteau tocmai în creierul 
munţilor. Numai că erau aşa de straşnic 
păzite de un monstru, încât nimeni dintre 
cei ce se aventuraseră în căutarea 
acestor pere nu scăpase cu viaţă. Cu 
toate acestea, cei trei băieţi, dornici să 
îndeplinească 

ultima dorinţă a mamei lor, se hotărâră să 
se facă luntre şi punte şi să-i aducă Nara- 
nashi. 

Aşa se face că Taro, cel mai mare 
dintre fraţi, luă primul coşul în spinare şi 
porni să-şi încerce norocul. Merse el, 
merse pe o cărăruie de munte şi urcă şi 
tot urcă până ajunse la o stâncă uriaşă. 
Lângă ea se odihnea o bătrână uitată de 
moarte. 

- încotro ai pornit, tinere? îl întrebă 
ea. 

- Mă duc să culeg Nara-nashi, 
răspunse Taro, dar nu ştiu unde să le 
caut. 

Femeia se ridică atunci în capul 
oaselor şi, apropiindu-se de flăcău, zise: 

- Să ştii că un demon fioros trăieşte în 
inima munţilor. Te va răpune cu siguranţă 
dacă te încumeţi să-l înfrunţi. Ai face mai 
bine să te întorci acasă. 

- Imposibil! Trebuie să ajung acolo 
negreşit. Te rog, arată-mi drumul! se rugă 
Taro. 

- Bine, răspunse bătrâna. Ascultă cu 
mare băgare de seamă ce-am să-ți spun. 
Puțin mai încolo ai să dai de o răscruce de 
drumuri străjuită de bambuşi tineri. Să 
apuci pe drumul spre care sunt 
îndreptate de vânt frunzele bambusului. 

Taro mulţumi bătrânei şi continuă să 
urce pe cărăruia care ducea spre 
creierul munţilor. 

Întocmai cum îi spusese bătrâna, 
cărăruia se răsfiră în curând în trei, 
începutul fiecărui drum fiind străjuit de 
câte un bambus tânăr. Unul dintre ei avea 
frunzele răsucite spre o cărare ce părea 
cea mai abruptă, cea mai strâmtă şi mai 
întortocheată dintre toate trei. 

Taro îşi aminti ce-i spusese bătrâna, 
dar în sinea lui îşi zise: „Indiferent ce 
potecă aleg, rezultatul va fi cu 
singuranţă acelaşi. S-o apuc atunci pe 
drumul cel mai uşor!" 

Alese drumul cel mai larg şi mai bine 
nivelat şi o porni la mers. N-apucă să facă 
doi paşi că o cioară zbură pe deasupra 
capului lui zicând: 

- Ai face mai bine dacă n-ai alege 
acest 
drum, fiăcăule! 

Taro n-o luă în seamă şi-şi continuă 
drumul, Întâlni curând un pom încărcat 
cu tigve, care îl avertiză: 

- Ai să te căieşti amarnic, dacă-ţi 
continui 
drumul pe-aici! 

Ignorând şi acest avertisment, Taro îşi 
văzu mai departe de drum. Ajunse curând 
la un lac cu apă liniştită, dincolo de care 
se vedeau pomi încărcaţi cu Nara-nashi. 
Fericit, Taro se aruncă în apă şi începu să 
înoate spre fructele de pe 

mal. De îndată ce trupul său atinse 
argintiu lacului, apele liniştite de până 
atunci începură să clocotească şi să 
mugească înfricoşător, iar monstrul, care 
nu era altul decât paznicul lacului, răsări 
din ape şi-l înghiţi dintr-o răsuflare. 

După zile şi zile de aşteptare, 
văzând că Taro nu se mai întoarce, cei doi 
fraţi se sfătuiră şi hotărâră ca fratele 
mijlociu, Jiro, să-şi încerce şi el norocul. 

Jiro pomi imediat la drum, dar 
întocmai ca Taro, nesocotind sfatul 
bătrânei de la stâncă, fu înghiţit şi el de 
monstrul lacului. 

în sfârşit, veni rândul mezinului, 
Saburo, să pornească spre munţi. O 
întâlni, de asemenea, pe bătrână şi-i 
spuse că cei doi fraţi ai săi mai mari, 
plecaţi să aducă Nara-nashi pentru mama 
lor bolnavă, nu s-au mai întors acasă. 

- Pentru că nu mi-au ascultat povaţa, 
răspunse bătrâna. Dacă vrei să reuşeşti, 
urmează-mi sfatul, fătul meu. 

Spunând acestea, îi dădu o sabie. 

Când ajunse la răscruce, Saburo o 
porni pe cărarea cea mai prăpăstioasă şi 
mai strâmtă, spre care erau îndreptate 
frunzele bambusului, aşa cum îl sfătuise 
bătrâna. Cum mergea el aşa, o 

cioară zbură pe deasupra capului şi-l 
îndemnă să nu-şi piardă timpul prin 
ascunzişurile muntelui. 

Ajunse curând la un pârâiaş, în apele 
căruia văzu o floare de Nara-nashi. Cu 
inima bătându-i de emoție, o porni în 
susul apei şi găsi în cele din urmă o 
plantație de Nara-nashi, înconjurată de 
apele liniştite ale unui lac. 

Când Saburo începu să alerge spre 
pomii de Nara-nashi, vântul îi şopti la 
ureche: 

- Dacă te urci în pom dinspre nord, 
umbra ţi se va răsfrânge în apă şi vei fi 
înghiţit pe dată de monstrul lacului. Dacă 
vrei să scapi teafăr, caţără-te în pom din 
partea sudică. 

Saburo se urcă în pom aşa cum 
fusese sfătuit şi culese o mulţime de 
Nara-nashi. Dar la coborâre, din 
nebăgare de seamă, se aşeză pe o 
creangă crescută viguros spre nord. 
Pentru câteva clipe, umbra i se proiectă 
pe luciul apei. Monstrul apăru imediat 
din valuri şi porni să-l înghită întocmai ca 
şi pe fraţii lui mai mari, Taro şi Jiro. Dar 
Saburo nu se sperie, ci scoase din teacă 
sabia primită de la bătrână şi-o înfipse în 
monstru cu toată puterea, încât acesta se 
prăvăli ca lovit de fulger. După o scurtă 
agonie, monstruoasa creatură îşi dete 
duhul. O voce îi şopti atunci lui 

Saburo să despice burta monstrului 
mort. Oare ce credeţi c-a găsit Saburo în 
pântecele dihaniei? Pe fraţii lui mai mari, 
Taro şi Jiro. 

Cei trei fraţi, fără să mai piardă 
vremea, umplură coşul cu Nara-nashi şi 
se întoarseră degrabă acasă. La scurt 
timp după ce bătrâna lor mamă mâncase 
din fructele aduse, se însănătoşi tun. Şi a 
trăit apoi ani mulţi şi fericiţi împreună cu 
cei trei feciori ai săi. 


Urashima Taro 


A FOST ODATĂ, demult de tot, un 
tânăr pescar pe care-l chema Urashima 
Taro. Deşi muncea din greu, din zori şi 
până-n noapte, abia reuşea să-şi ducă traiul 
de azi pe mâine împreună cu bătrâna sa 
mamă. 

într-o toamnă, vânturile reci de nord 
începură să bată tot mai puternic, de la o 
zi la alta, iar marea deveni atât de 
furioasă, încât nici cei mai curajoşi 
oameni nu se încumetau să iasă la 

pescuit. Urashima era tare nefericit. Ar fi 
fost în stare să-şi dea viaţa, numai să nu-şi 
vadă mama răbdând de foame. 

într-o bună zi, vânturile violente de 
nord încetară pe neaşteptate, iar marea 
deveni parcă şi mai blândă ca înainte. în 
culmea bucuriei, Urashima o porni în larg, 
cu noaptea-n cap. Dar, ca un făcut, peştii 
dispăreau de-ndată ce tânărul arunca 
undiţele şi plasele, astfel că de la răsăritul 
soarelui şi până la amiază nu reuşi să prindă 
decât un singur peştişor. Aproape de 
asfintit, simţi o smucitură puternică, gata- 
gata să-i smulgă undiţa din mână. Era 
convins că prinsese un peşte foarte mare. 
Bucuria lui Urashima era fără margini şi 
manevră undiţa cu atâta dibăcie, încât în 
numai câteva clipe prada ajunse la 
suprafaţa apei. Dar nu era un peşte, ci o 
broască țestoasă uriaşă! Dezamăgit, 
desfăcu cârligul şi aruncă broasca în 
mare. Cine ar fi cumpărat o broască 
ţestoasă, şi încă una atât de mare? 

La căderea nopţii, trase barca pe mal 
şi o pomi spre casă, pe un drum colbuit şi 
întunecos, cu un singur peştişor în traistă. 

A doua zi, vânturile de nord se 
porniră din nou, suflând parcă şi mai aprig 
ca înainte. Marea 

clocotea ca un cazan. Nici vorbă să mai 
poată pescui. Urashima mergea 
deznădăjduit de-a lungul țărmului, 
urmărind cu privirea rătăcită apele 
învolburate ale mării. 

Deodată, uriaşa ţestoasă, pe care 
tânărul pescar o aruncase din undiţă cu o 
zi înainte, îşi înălţă capul printre valuri, 
spunându-i: 

- Urashima! îţi mulţumesc din suflet 


că m-ai 
salvat ieri. în semn de recunoştinţă, te 
duc la 


Palatul Dragonului, dacă vrei. Aş fi tare 
fericită 

să te răsplătesc pentru binele ce mi-ai 
făcut. Te 
rog, urcă în spinarea mea. 

Deşi puternic atras de invitaţia 
broaştei țestoase, Urashima ezita, 
gândindu-se la mama lui. 

-Nu fi îngrijorat, îl îmbărbăta 


broasca, parcă 
ghicindu-i gândurile, n-o să lipsim decât 
două sau 
trei zile. 


Urashima îşi învinse nehotărârea şi 
urcă vioi pe carapacea uriaşei broaşte 
țestoase. Cu Urashima în spate, broasca 
porni spre adâncurile mării. Merseră ei ce 
merseră, printr-o apă mohorâtă şi tulbure, 
până ajunseră la poarta strălucitorului 
Palat al Dragonului. De îndată, prinţesa 
palatului, însoţită de domnişoare de 
onoare frumos îmbrăcate şi de o mulţime 
de peşti, ieşiră 

în întâmpinarea lui Urashima, în sunetele 
unei muzici fermecătoare. 

Odată intrat în palat, Urashima fu 
cinstit cu cele mai înalte onoruri. 
Banchetele se ţinură lanţ, iar bucatele 
servite de încântătoarele domnişoare de 
onoare erau atât de gustoase, încât nu se 
mai sătura mâncând. Minunate erau şi 
dansurile peştilor şi muzica divină ce 
părea să vină din măruntaiele mării. 
Urashima era fascinat şi nu-i mai venea 
să plece. Zilele trecură repede una după 
alta şi Urashima îşi amâna mereu plecarea 
până ce, iată, se împliniră trei ani de la 
sosirea lui în Palatul Dragonului. 

Se hotări, în sfârşit, să plece acasă. 
Când îşi anunţă hotărârea, prinţesa îi 
înmâna o casetă triplă, spunându-i: 

- Umblă sănătos, Urashima, iar 
această casetă să n-o deschizi decât la 
mare necaz. 

Cu frumoasa casetă sub braţ, tânărul 
pescar încalecă pe carapacea broaştei şi o 
porni înapoi spre casă. 

Când ajunse în satul natal, constată 
cu surprindere că munţii şi râurile nu mai 
arătau ca altădată, iar locul arborilor 
semeţi pe care-i ştia pe dealuri fusese 
luat de pomi tineri. Nu-i venea 

să-şi creadă ochilor ce schimbări uriaşe 
se petrecuseră în acest răstimp cât 
lipsise. 

întâlni curând un bătrân, pe care nu- 
Il cunoştea, lucrând într-o fermă. 

- Spune-mi, te rog, unchiaşule, îl 
cunoşti cumva pe Urashima Taro? întrebă 
el. 

-Am auzit de un om cu numele de 
Urashima Taro, răspunse bătrânul. Eram 
copil când bunicul povestea că, pe 
vremea tinereţii lui, Urashima ar fi plecat 
la Palatul Dragonului, dar nu s-a mai 
întors. 

De prisos să mai spunem că mama 
lui Urashima murise de mult. Iar când a 
ajuns acolo unde se născuse, urmele 
casei dispăruseră ca şterse cu buretele. 
Doar grădina se mai cunoştea, dar o 
năpădiseră buruienile. / 

Oamenii şi locurile copilăriei lui se 
schimbaseră atât de mult, încât Urashima 
nu ştia ce să mai facă şi încotro s-o apuce. 
îşi aminti atunci de caseta primită de la 
prinţesă şi se hotărî s-o deschidă. în 
prima cutie găsi o pană de cocor. Când 
ridică apoi capacul celei de-a două cutii, 
un fum alb îl înconjură ca o adiere 
parfumată. O dată cu risipirea fumului, 
Urashima se preschimbă într-un bătrân cu 
plete dalbe, uitat de ani. 

în cea de-a treia cutie găsi o oglindă. 
Privind în ea, fu surprins să descopere 
chipul unui om atât de bătrân. înainte să 
înţeleagă ce s-a întâmplat, fulgul de cocor 
fu ridicat în văzduh de o pală de vânt. 
Când vântul slăbi, fulgul căzu pe spatele 
încovoiat al lui Urashima, care se pre- 
schimbă într-un cocor. Astfel, în timp ce 
Urashima-cocorul îşi lua zborul spre 
înaltul cerului, uriaşa broască ţestoasă 
apăru din valurile mării şi privi spre 
cocorul ce dispărea în zarea albastră. 

Bătrânii spun că broasca ţestoasă nu 
era alta decât prinţesa Palatului 
Dragonului, fiica Zeului mării. 


Oyasute-Yama 


A FOST ODATĂ un fecior din cale- 
afară de iubitor şi de devotat tatălui său, 
pe care îl chema Oyasute-Yama. în acele 
timpuri, se spune că ar fi existat o lege 
care obliga copiii să ducă în munţi bătrânii 
ce nu mai puteau munci. 

Tatăl feciorului cu pricina ajunsese 
atât de bătrân, încât nu mai putea munci. 
Sosise timpul abandonării lui şi feciorul îl 
luă în cârcă şi porni cu el spre inima 
munţilor. în timp ce-şi ducea părintele în 
spinare, bătrânul tată, care-şi iubea şi el 
copilul din tot sufletul, rupea crengi de 
copaci şi le arunca, ba ici, ba colo, ca nu 
cumva dragul său fiu să rătăcească 
drumul la întoarcere. 

Ajunşi în creierul muntelui, fiul 
strânse un maldăr de frunze uscate şi-şi 
aşeză tatăl în vârful lor; apoi spuse, 
oftând: 

- Şi acum, dragul meu tată, trebuie 
să ne 
despărţim. 

Bătrânul tată rupse o ramură dintr-un 
copac şi, arătând-o fiului iubit, zise: 

- Copile drag, ca să nu te rătăceşti, 
am. 
presărat ramuri ca aceasta pe unde am 
trecut. 

Ele îţi vor arăta drumul până acasă. Şi acum 
rămâi 
cu bine, fiu iubit! 

Emoţionat până la lacrimi de 
dragostea tatălui său, fiul nu se îndură 
să-şi abandoneze părintele. îl luă din nou 
în spinare şi se întoarse cu el acasă. 

Dacă fapta aceasta ar fi ajuns la 
urechile împăratului, atât tatăl, cât şi fiul 
ar fi fost aspru 

pedepsiţi. Dar fiul sapă o groapă în 
fundul curţii, şi-şi ascunse tatăl acolo. în 
fiecare zi, el îi ducea de mâncare în 
tainiţă, iar atunci când făcea rost de 
bucate mai alese, nu se atingea de ele 
până ce nu-i ducea mai întâi părintelui 
său. 

într-o zi, împăratul dădu poruncă în 
ţară să i se facă o frânghie din cenuşă. 
Supuşii săi se străduiră zile şi nopţi să 
facă frânghia comandată, dar în zadar. 

Cererea împăratului ajungând şi la 
urechile bătrânului, acesta îi spuse fiului 
său: 

- încolăceşte o frânghie pe un fund de 
lemn 
şi dă-i foc. 

Fiul ascultă de povaţa tatălui şi 
obţinu, într-adevăr, o funie de cenuşă. 
Bucuros, se prezentă numaidecât cu ea în 
faţa împăratului şi fu răsplătit pentru 
iscusinţa sa. 

La scurt timp după aceea, împăratul 
îl chemă din nou pe tânăr şi-i dădu un 
ţăruş din lemn, astfel tăiat încât arăta la fel 
la ambele capete şi-i ceru să-i arate unde e 
vârful şi unde e rădăcina. Băiatul luă 
ţăruşul acasă şi ceru din nou părerea 
bătrânului său tată. 

- Pune ţăruşul în apă, îl sfătui 
bătrânul. 

Capătul care va încerca să iasă din apă, 
va fi 

vârful, iar cel ce se va afunda în apă, va fi 
rădăcina. 

Tânărul făcu întocmai cum îl învăţă 
bătrânul său tată şi anunţă rezultatul 
înaltului împărat. Impresionat de 
inteligenţa lui, împăratul îl răsplăti şi mai 
darnic pe tânăr. 

Dar împăratul veni curând cu oa 
treia problemă şi mai dificilă decât 
celelalte două. El porunci tânărului să 
construiască o tobă care să scoată sunete 
fără a fi lovită. 

Băiatul îşi consultă din nou tatăl. 

- Nimic mai uşor, fătul meu, zise 
bătrânul. 

Du-te şi cumpără o piele potrivit de 
mare. Apoi 
mergi la munte şi fă rost de un stup. 

Şi el procedă întocmai cum îl învăţă 
tatăl său, iar bătrânul croi din piele o tobă 
şi în interiorul ei instala roiul de albine. 

- lată toba, fiule. înfăţişează-te cu ea 
în faţa 
înălţimii sale. 

Feciorul luă imediat drumul spre 
palatul împăratului. Iar când acesta atinse 
toba, albinele din interior, tulburate fără 
veste, începură să zumzăie de vibra 
membrana tobei ca lovită de sute de 
ciocane. Nu exista nici o îndoială: toba 
cânta de la sine. 

Lăudându-l pe băiat pentru soluţiile 
înțelepte date celor trei dificile întrebări 
ale lui, împăratul îl întrebă în cele din 
urmă cum de a reuşit să se descurce atât 
de bine. 

- Fiind prea tânăr şi având puţină 


expe 
rienţă, răspunse flăcăul, n-am reuşit să 
rezolv nici 
una dintre probleme. Soluţiile le-am aflat 
de la 
tatăl meu, om bătrân, cu experienţă 
bogată... 


Şi pentru că spusese destule, 
tânărul se hotărî să fie cinstit până la 
capăt: 

- Nu m-am încumetat să-mi 
abandonez 
părintele în munţi, luminăţia-ta. L-am 
ascuns în 
fundul grădinii... 

Impresionat de povestea fiului 
iubitor, dar şi de înţelepciunea părintelui 
său, împăratul zise: 

- N-aş fi bănuit că bătrânii sunt atât 
de 
înţelepţi şi de folositori. De acum încolo, 
nimeni 
să nu-şi mai abandoneze părinţii 
neputincioşi în 
munţi. 

De atunci se spune că vârstnicii au 
trăit împreună cu fiii lor până la adânci 
bătrâneţi. 


Momotaro 


SE POVESTEŞTE că ar fi trăit odată 
un moş şi o babă. în fiecare zi, moşul se 
ducea în munţi să adune vreascuri, iar 
baba, la râu, să spele rufe. 

într-o zi, pe când femeia spăla rufele 
ca de obicei, văzu o pară uriaşă plutind 
pe apele molcome ale râului. Femeia 
prinse para, dar abia-abia reuşi s-o 
scoată din râu. O apucă ea cu amândouă 
mâinile şi se chinui straşnic până s-o ducă 
acasă. La scurt timp după ce moşul ei se 
întoarse de la munte, baba luă un cuţit 
de bucătărie cu gândul să taie para şi s-o 
servească la cină. Deodată para se despică 
singură în două şi un copilaş sări afară 
chiuind. Moşul şi baba rămaseră ţintuiţi 
locului de uimire. Când îşi reveniră, se 
bucurară tare mult, pentru că, deşi nu 
aveau copii, iubeau la nebunie pruncii. 
Botezară copilul Momotaro, pentru că se 
născuse dintr-o pară. îl iubeau ca pe 
ochii din cap şi nu ştiau ce să mai facă să-l 
crească mare şi sănătos. 

Momotaro creştea într-o zi cât alţi 
copii în şapte şi, cu fiecare castron de 
orez pe care-l mânca, se făcea mai mare 
şi mai mare. Ajunse 


82 


curând un flăcău voinic, cu o forţă 
inegalabilă prin împrejurimi. 

într-o zi, Momotaro se  înfăţişă 
dinaintea celor doi bătrâni şi le căzu în 
genunchi: 

- Vreau să merg la Onigashima să 
răpun 
demonii care chinuie poporul. Daţi-mi 
bine 
cuvântarea voastră, rogu-vă! 

Cererea lui Momotaro îi surprinse şi- 
i înspăimântă pe bătrâni aşa de tare, că 
rămaseră fără grai multă vreme. Dar 
flăcăul era hotărât să plece şi atât insistă 
cu ruga lui, până ce bătrânii căzură de 
acord. 

Momotaro îşi aruncă pe umăr traista 
cu merinde pregătită de bătrâna lui 
mamă şi plecă fericit. La marginea satului 
îi tăie calea un câine. 

- Te cunosc. Eşti Momotaro. încotro 
ai pornit, tinere? îl întrebă câinele. 

- Mă duc la Onigashima să răpun 
demonii, răspunse flăcăul. 

- Şi ce-ai în traistă? mai întrebă 
animalul. 

- Cele mai bune găluşte de mei din 
Japonia, răspunse mândru Momotaro. 

Câinele îl rugă atunci să-i dea şi lui să 
guste. Momotaro îi răspunse că-i dă 
numai dacă îl însoţeşte în lunga şi greaua 
lui călătorie. Câinele 

acceptă bucuros şi plecară împreună mai 
departe. Nu peste mult timp, ei întâlniră 
un fazan, care se alătură bucuros 
expediției, în schimbul unei găluşte de 
mei. Următorul pe care-l întâlniră se 
întâmplă să fie un măgar, gata şi el să-l 
ajute pe Momotaro pentru o găluşcă de 
mei. 

lată-l acum pe Momotaro 
îndreptându-se spre Onigashima însoţit 
de un câine, un fazan şi un măgar. 

Când au ajuns la cetatea demonilor, o 
poartă uriaşă, ferecată pe dinăuntru, le 
bara drumul. Dar fazanul se înălţă în 
văzduh, sări peste poartă şi trase 
zăvoarele. Momotaro şi prietenii săi 
intrară atunci în cetate, surprinzându-i pe 
demoni în toiul petrecerii. 

- Hei, demoni! strigă flăcăul. Eu sunt 
Momotaro şi am venit să vă pedepsesc 
pentru fărădelegile voastre! 

Atunci câinele, fazanul şi măgarul 
tăbărâră pe demonii beţi. Momotaro şi 
prietenii săi aveau fiecare puterea a o 
mie de oameni la un loc, deoarece 
mâncaseră cele mai bune găluşti de mei 
din Japonia. Fazanul lovea demonii peste 
faţă cu ciocul şi ghearele, măgarul le 
căra la copite pe unde nimerea, iar câinele 
îi muşca de picioare. 

înnebuniţi de durere, demonii nu ştiau ce să- 
şi apere mai întâi. Şi, spre a-şi găsi 
scăparea, se predară unul câte unul. Mai- 
marele demonilor îngenunche în faţa lui 
Momotaro şi, tremurând de frică, îl rugă 
cu lacrimi în ochi: 

- Te implor, cruţă-mi viaţa! Şi-i 
promit că niciodată nu voi mai supăra o 
fiinţă omenească. Pe deasupra, îţi dau şi 
toate comorile adunate aici. 

Momotaro îi iertă şi le porunci să fie 
adunate toate comorile de la palat, furate 
de la oameni. Le încarcă apoi într-o căruţă 
şi se întoarse triumfător acasă, împreună 
cu prietenii săi: câinele, fazanul şi 
măgarul. 


Vulpea-cealnic 


A FOST ODATĂ, tare demult, un 
bătrân şi o bătrânică. Erau atât de săraci, 
că n-aveau după ce bea apă. Moşul se 
ducea în fiecare zi pe munte, să ia lemne de 
foc, pe care le vindea apoi la oraş, spre a-şi 
câştiga pâinea cea de toate zilele. 

într-o zi, în timp ce se îndrepta spre 
pădure, bătrânul văzu trei copii 
schingiuind o vulpe pe care nu se ştie 
cum o prinseseră. Făcându-i-se milă, zise 
copiilor: 

- E mare păcat să chinuiţi un biet 
animal! 
Nu vreţi să-mi vindeţi mie vulpea asta? 

Copiii se învoiră şi, când avură în 
palmă câteva monede, îi dădură bucuroşi 
vulpea şi o zbughiră peste câmp. 

Bătrânul  dezlegă  frânghia care 
aproape sugrumase gâtul vulpii şi zise: 

- Ce nenorocire! Altă dată să nu te 


mai 
aventurezi pe ulițele satului, dacă vrei să 
n-o păţi 


la fel! Şi acum, şterge-o la vizuina ta! 

Eliberată, vulpea o zbughi în pădure. 

Trecură zile, săptămâni, luni de la 
întâmplarea aceasta. Bătrânul aproape 
că uitase de vulpe. Sfârşitul anului era 
aproape şi moşul urca din nou cărările 
muntelui pentru a aduna lemne, ca de 
obicei, cugetând cum să facă rost de bani 
pentru Anul Nou. Deodată o vulpe ieşi din 
pădure şi îi spuse: 

- Dragă bătrânelule, eu sunt vulpea 
pe care 
bunătatea ta a salvat-o de la moarte nu de 
mult. 

Te văd foarte îngrijorat. i s-a întâmplat 
ceva? 

- Gândeam că anul e pe sfârşite şi aş 
avea atâtea de cumpărat de Anul Nou, zise 
bătrânul. 
- Nu-ţi mai face griji, zise vulpea. Mă 
voi transforma într-un ceainic, pe care te 
rog să-l duci la templul din sat şi să-l vinzi 
preotului pentru trei monede de aur. 
Bătrânul rămase pe gânduri, neştiind 
dacă e bine să facă o asemenea faptă. La 
insistenţele vulpii, acceptă în cele din 
urmă. Atunci, vulpea se dădu peste cap 
şi, cât ai clipi din ochi, se prefăcu într-un 
frumos  ceainic din bronz. Bătrânul îl 
ascunse sub cămaşă şi porni spre templu. 
- Am un lucru de preţ pe care aş 


vrea să 
ţi-l vând, părinte. Un ceainic din bronz. 
Vrei să-l 


cumperi? zise moşneagul. 

Preotul luă ceainicul, îl examina cu 
grijă, îl ciocăni cu arătătorul. Suna 
profund şi melodios, impresionându-l pe 
preot. Hotărât să obţină ceainicul, îl 
întrebă pe bătrân: 

- Cât vrei pe el? 

- Trei monede de aur, răspunse 

acesta. 

Socotind preţul acceptabil, preotul 

plăti 
suma cerută, convins c-a făcut o afacere 
bună. La rândul său, bătrânul se grăbi 
spre casă, fericit să-i poată arăta babei lui 
cele trei monede de aur. 

Ei bine, sunteţi probabil curioşi să 
aflaţi ce s-a întâmplat cu ceainicul. De 
îndată ce a intrat în posesia frumosului 
ceainic, preotul a fost nerăbdător să vadă 
cât de bun este ceaiul fiert în el şi dădu 
poruncă unei slugi să-l spele bine. Sluga, 
un băiat cam sărac cu duhul, luă ceainicul 
în bucătărie, puse nisip în el şi începu să-l 
frece cu o perie. 

Deodată, ceainicul strigă la băiat: 

- Oh, oh, neisprăvitule! Spală-mă 
mai cu 
grijă! Mi se sfâşie inima de durere! 

Speriat, băiatul fugi la preot. 

- Părinte, părinte, ceainicul 
vorbeşte! Mi-a 
zis să-l spăl cu grijă, că-l doare! 

Preotul răspunse calm: 

- Fii pe pace, băiete. [i s-a părut 
probabil, 
pentru că ceainicul e într-adevăr foarte 
frumos 
şi scoate nişte sunete minunate, de parcă 
ar 
vorbi un om. Termină spălatul mai repede 
şi 
pune apă la fiert. 

Băiatul puse apă în ceainic, îl aşeză 
pe plită şi aprinse focul. 

- Vai, mă arde, mă arde, neisprăvitule! 
Lasă 
focul mai mic, că mă ucizi! se auzi din nou 
vocea 
ceainicului. 

Speriat de-a binelea, băiatul fugi la 


preot. 

- Nu m-am înşelat deloc, părinte! 
zise el. 
Ceainicul vorbeşte. A zis: „Mă arde, mă 
arde, fă 


focul mai mic". 

încă neîncrezător, preotul, dornic să 
bea ceai, socotea că apa este gata fiartă. 
Spuse băiatului să oprească focul şi să-i 
aducă ceainicul. 

- Imediat, sfinţia-ta, zise băiatul şi 
dădu fuga 
în bucătărie. 

Spre marea lui mirare, însă, văzu 
ceainicul alergând pe patru picioare, cu o 
coadă stufoasă ridicată în sus. Căzu jos 
de uimire şi strigă: 

- Părinte, părinte, ce întâmplare 
nemai 
pomenită! 

Preotul se repezi în bucătărie. în 
locul ceainicului, văzu o vulpe fugind cât 
o ţineau picioarele. 

Cu toată înţelepciunea sa, preotul se 
sperie în toată puterea cuvântului, uitând 
şi de pagubă şi de tot. lar vulpea, 
chelălăind şi agitându-şi coada stufoasă, 
fugea mâncând pământul spre vizuina ei 
din munţi. 


Vrabia cu limba tăiată 


UN BĂTRÂN s-a dus odată la munte, 
a atârnat traista cu merinde de o ramură 
de copac şi s-a apucat de treabă. Venind 
ora mesei, bătrânul desfăcu traista şi ce 
să vezi? Era goală. Fiertura de orez 
dispăruse şi în locul ei o vrabie lenevea cu 
guşa plină, la adăpost de frig şi vânt. Cu 
ce ochi gingaşi îl privi vrabia! Uitând de 
foame, bătrânul legă traista la gură, iar 
seara aduse vrabia acasă şi de atunci 
începu să aibă grijă de ea cu dragoste 
părintească. 

Câteva zile mai târziu, moşul plecă 
din nou la munte, lăsând acasă pe babă 
împreună cu vrăbiuţa. Bătrâna pregăti 
amidon pentru apretatul rufelor şi-l lăsă 
pe verandă, apoi plecă cu rufele să le 
spele la râu. Vrăbiuţa gustă din apret şi-i 
plăcu. Mai ciuguli o dată şi încă o dată. I se 
părea din ce în ce mai bun şi tot 
ciugulind şi iar  ciugulind, constată 
îngrozită că mâncase tot apretul. 

- Vai de mine, ce-am făcut! se văicări 
ea, dar era prea târziu. 

După ce termină de spălat, femeia se 
întoarse acasă şi se opri direct pe verandă. 
Dar ia apretul 

de unde nu-i! Castronul era gol-goluţ, de 
par-că-l spălase cineva. 

„Măi să fie! Cine să-l fi luat? se 
întrebă femeia  nedumerită. Privi în 
stânga, privi în dreapta prin verandă 
până ce ochii-i căzură pe vrăbiuţă. Stătea 
spăşită într-un colţ, cu capul uşor plecat, 
ca şi când şi-ar fi cerut iertare. Femeia 
luă vrabia în mână şi, privind-o cu 
atenţie, descoperi apret în jurul ciocului. 
îi căscă ciocul şi văzu urme de apret şi pe 
limbă. 

- Tu eşti hoaţa, deci! zise femeia. 

Furia ei crescu brusc, mai ales că 

zile 
întregi se  străduise să-i facă toate 
poftele, să nu-i lipsească nimic. Oarbă de 
mânie, luă o foarfecă şi tăie limba bietei 
vrăbiuţe. 

înnebunită de durere, vrabia zbură 
din mâna bătrânei încotro văzu cu ochii. 

Moşul veni şi el curând acasă. 

- Spune, draga mea, ce face 
vrăbiuţa? îşi 
întrebă el nevasta de cum trecu pragul. 

Baba povesti toate cele întâmplate, 
iar moşul se întrista foarte tare. 

- Mare păcat! zise el în cele din 
urmă. Am 
să mă duc după ea. 

Şi moşul o porni spre munţi. 

- Unde este casa vrăbiuţei? Unde 
locuieşte 
vrăbiuţa cu limba tăiată? întreba el în 
stânga şi-n 
dreapta. 

Şi tot repetând ca un cântec 
întrebarea, ajunse în munţi. întâlni un om 
care păştea vaca şi-l întrebă dacă nu 
cumva ştie unde e casa vrăbiuţei. întâlni 
mai apoi un om păscând caii şi-i puse 
aceeaşi întrebare. Dar nimeni nu ştia unde 
locuieşte sărmana pasăre. 

Auzi, într-un târziu, că vrăbiuţa îşi are 
cuibul într-un crâng de bambus. Pătrunse 
în crâng cu inima plină de speranţă. 
Ajunse la casa vrăbiuţei şi o găsi în 
războiul de ţesut. 

- îmi pare aşa de rău c-ai rămas fără 
limbă! o întâmpină bătrânul. 

- Bine-ai venit, moşneagule drag! îi 
spuse vrabia şi toți membrii din familia ei 
îi ieşiră în întâmpinare. 

îl omeniră cu o masă bogată şi-l 
distrară cu dansuri şi cântece păsăreşti. 
La căderea nopţii, bătrânul zise: 

- Acum trebuie să plec. Femeia mea 
0) fi 
îngrijorată. 

- Ce păcat că trebuie să pleci! 
spuseră 
atunci vrăbiuţele. Primeşte de la noi, 
moşule, unul 

dintre aceste daruri, la alegere, mai 
ziseră la despărţire. 

Şi aşezară în faţa bătrânului două 
cufere, unul mai mare şi unul mai mic. 

- Sunt bătrân şi fără putere, ştiţi 
bine, se 
plânse moşneagul. Aşa că, dacă nu vă e 
cu 
supărare, am să aleg cufărul acesta mic. 

Zicând acestea, aşeză cufărul ales pe 
umeri şi o porni înapoi spre casă. Când 
ajunse, îi spuse nevestei sale: 

- Am întâlnit vrăbiuţa şi m-am ales 
cu un 
dar. Având de ales între un cufăr mare şi 
unul 
mic, l-am preferat pe ăsta mititel. 

Şi zicând acestea, deschise lădiţa. Ei 
bine, oameni buni, ce credeţi că era 
înăuntru? Numai monede de aur, lingouri 
de aur şi argint şi câte şi mai câte alte 
bijuterii de preţ! 

Surpriza femeii, care rămase pe loc 
cu gura căscată de uimire, se transformă 
curând într-o furie lacomă: 

- Dacă aş fi fost eu în locul tău, aş fi 
luat 
cufărul cel mare, zise ea cu reproş. 

Ziua următoare plecă şi ea la munte 
să-i facă o vizită vrăbiuţei, după ce află de- 
a fir-a-păr locul unde îşi avea culcuşul. 

- Unde e casa vrăbiuţei? Unde e 
casa 
vrăbiuţei? 

Tot repetând întrebarea, deşi ştia 
bine răspunsul, ajunse în crângul de 
bambus. 

- Draga mea vrăbiuţă! lată, am venit 


şi eu 
să te văd, zise baba mieroasă, de cum 
ajunse la 


casa vrăbiuţei. 

- Bine ai venit, bătrânico! îi ură 

vrăbiuţa. 

Familia vrăbiuţei o primi şi pe ea cu o 

masă 
îmbelşugată, cu dansuri şi muzică, 
întocmai cum făcuseră şi cu moşul ei. 
Când veni vremea plecării, îi aduseră şi ei 
dinainte două cufere, unul mare şi unul 
mai mic, şi-i spuseră să aleagă după pofta 
inimii. 

- Dacă e aşa, zise baba, am să-l aleg 
pe 
cel mai mare. 

Cu ajutorul vrăbiuţelor, săltă cufărul 
pe umeri şi o porni la vale. Pe drumul de 
întoarcere o rodea cumplit întrebarea: ce 
anume o fi în cufăr de e aşa greu. în cele 
din urmă, curioasă, se opri în drum, lăsă 
cufărul jos şi deschise capacul, înăuntru 
numai şerpi încolăciţi, balauri şi fantome! 
Trânti capacul peste arătările acelea care 
erau gata s-o înghită şi, înfricoşată de 
moarte, o rupse la fugă spre casă. 


POVEŞII COREENE 


Muntele Speranţei 


SE SPUNE că dintr-un sătuc tare 
sărăcăcios, ca toate satele din ţinutul de la 
gurile fluviului Mi, nişte pescari au plecat 
într-o dimineaţă la pescuit cu cinci bărci 
deodată. Erau câte patru pescari voinici 
în fiecare barcă, deci douăzeci cu toţii, şi 
hotărâră să meargă într-un loc mai 
departe. 

Vâsliră din răsputeri, căci vântul nu-i 
prea ajuta, şi curând în jurul lor nu se mai 
văzu decât albastrul mării. Ţărmul 
dispăruse după orizont. Pescarii însă erau 
oameni neînfricaţi, deprinşi cu marea, aşa 
că nu se înspăimântau cu una, cu două. 
Vâsleau înainte, spre locurile pe unde ştiau 
ei că bântuie bancurile de peşti, 
gândindu-se că acolo vor prinde peşte din 
belşug, ca răsplată a strădaniei lor. 

O furtună cumplită se abătu pe 
neaşteptate asupra nenorociţilor, aproape 
ca un trăsnet. Nici 

nu avură timp să-şi dea seama cum s-a 
iscat, dincotro a venit. Valuri uriaşe 
prinseră să se  zbuciume nebune, 
înălțându-se de parcă s-ar fi repezit să- 
nghită cerul negru. Când ridicate pe 
creasta unui talaz, încât bieților pescari li 
se părea că vor atinge bolta cerului, când 
prăbuşite în abis, de parcă marea s-ar fi 
despicat ca să le înghită, cele cinci bărci 
căzuseră în puterea stihiei dezlănţuite. Şi 
marea se juca cu ele şi cu vieţile celor 
douăzeci de pescari cum îi plăcea, căci 
lupta şi împotrivirea lor nu mai serveau la 
nimic. Soarta pescarilor părea pecetluită, 
şi ei ştiau asta. Din moşi-strămoşi, mulţi 
de-ai lor pieriseră înghiţiţi de valuri, tot 
cam prin aceste locuri. în cătunul lor erau 
destule femei văduve şi copii orfani. 
Pescarii îşi aşteptau sfârşitul, cu groaza 
morţii în suflet, cu ultimul gând la 
nevestele şi copiii de-acasă, sau, cei ce n- 
aveau neveste, cu gândul la fetele îndrăgite. 
Deodată, deasupra lor, printre norii plum- 
burii, se auzi un glas de fată, limpede şi 
cristalin ca un clopoțel de argint. 

- Luaţi-o spre muntele Yi! El este 
Muntele Speranţei. Luaţi-o într-acolo şi 
veţi fi salvaţi! 

- încotro s-o luăm ca să ajungem la 
acest munte, fată bună? întrebară 
pescarii. 

- Veniţi după mine! Vă voi călăuzi într- 
acolo, 
răspunse fata. 

Şi atunci ei toţi o văzură plutind ca o 
zână deasupra valurilor, fără să-i pese 
câtuşi de puţin de furtună. Fără să-i pese 
pentru că, de fapt, furtuna o ocolea. Şi o 
ocolea nu numai pe ea, ci şi pe ei, căci, 
urmând drumul arătat de fată, bărcile 
pluteau pe o fâşie de apă liniştită şi calmă, 
ce se deschidea între valuri ca un drum 
neted şi drept printre munţi. 

înaintaseră aşa, cât oare? Nici unul 
n-ar fi putut spune cât timp trecuse. Şi iată 
că se treziră la ţărmul unei insule. Era de 
fapt un munte. Coasta împădurită începea 
să urce pieptiş, îndată după îngusta fâşie 
de nisip spălată de valuri. Pescarii îşi 
traseră anevoie bărcile, ajutându-se şi 
îndemnân-du-se unii pe alţii. lar după ce 
bărcile fură în siguranţă, legate între ele şi 
ancorate, oamenii se aşezară şi ei, să-şi 
odihnească mădularele istovite şi să-şi 
liniştească sufletele. 

Atunci îşi amintiră de fata care-i 
salvase, călăuzindu-i şi netezindu-le calea. 
Unde era? De unde apăruse? Se uitară în 
toate părţile, strigară, dar nimeni nu 
răspunse. 

- Nu putem lăsa  nerăsplătită o 
asemenea 
faptă, spuse un pescar mai bătrân, pe care 
toţi îl 

considerau conducătorul lor. Vom pleca de 
îndată în căutarea fetei, pentru a-i arăta 
recunoştinţa noastră. Acum, să ne 
odihnim şi să ne ospătăm. 

Făcură întocmai. Dar, după o 
căutare de aproape o zi şi o noapte, timp 
în care scotociseră fiecare colţişor de pe 
munte, fiecare peşteră, povârniş sau 
viroagă, se  întoarseră fără nici un 
rezultat. Fata sau zâna salvatoare, ce-o fi 
fost ea, dispăruse fără urmă, de parcă o 
înghiţise marea sau pământul. 

Era în puterea nopţii când se 
strânseră laolaltă. Osteniţi, se culcară 
sub cerul liber, urmând ca dimineaţa 
următoare să hotărască ce vor face. Dar 
somnul nu se lipea de nici unul dintre cei 
douăzeci de pescari. Stăteau cu ochii la 
cerul înstelat, iar gândurile tuturor se 
îndreptau spre fata care-i salvase. Cine o fi 
fost? Unde o fi acum? De ce nu li se arată? 

Atunci se petrecu minunea. Izvorând 
parcă de pretutindeni, venind când 
dinspre coasta împădurită, când dinspre 
mare şi când din cer, începu să se audă 
un cântec molcom, liniştitor. Pescarii 
recunoscură, înfioraţi, glasul fetei care-i 
călăuzise spre muntele Yi, unde şi 
găsiseră salvarea. 

Nici unul nu îndrăzni să tulbure clipa 
vrăjită. Ascultau toţi, numai urechi, şi 
curând  putură desluşi cuvintele 
cântecului. Fata pe care n-o vedeau îşi 
cânta povestea vieţii ei... 

Dintr-un cătun de pescari plecaseră pe 
mare un tată şi doi feciori. Erau tatăl şi 
fraţii fetei, pe care marea furioasă i-a 
înghiţit, în acelaşi loc unde-i surprinsese 
şi pe ei acum. Fata a aflat că furtuna 
cumplită ce se iscă pe negândite şi face 
atâtea jertfe e stârnită de un dragon 
negru, care trăieşte în adâncuri, nu 
departe de gurile fluviului Mi. 

Fata hotări să se răzbune pe dragonul 
negru şi sări în mare, cu gând să-l 
înfrunte. De atunci trecuseră mulţi ani şi 
toate zilele şi nopţile acestor ani fuseseră 
zile şi nopţi de luptă între fată şi dragon. 
Dacă nu reuşea să-l răpună, fata izbutea în 
schimb, ajutată fiind de zeitățile a căror 
bunăvoință o câştigase, să-i salveze de la 
pieire pe pescarii şi călătorii ce se abăteau 
prin acele locuri. Când dragonul negru 
stârnea furtuna, voind să-i înghită pe 
oameni, fata apărea deasupra valurilor, le 
potolea cu puterea ei magică şi îndrepta 
corăbiile spre muntele Yi... 

Cântecul se stinse treptat-treptat. 
Pescarii făcură  plecăciuni adânci, 
arătându-şi recunoştinţa 

şi admiraţia lor nemărginită pentru faptele 
curajoase şi generoase ale fetei pe care n-o 
vedeau. 

Luna plină atârna ca o tipsie de aur 
agăţată de bolta semănată cu puzderie de 
stele, iar razele ei se reflectau în mare ca 
într-o nesfârşită oglindă de argint. 

Atunci fata se arătă din nou. Apăru 
chiar în preajma bărcilor. 

- E timpul să porniţi, spuse ea. Dacă 
veţi naviga spre sud-est, veţi da de 
bancuri de peşti şi vă veţi întoarce acasă 
cu bărcile pline. 

- Fată dragă, bună şi curajoasă, 
care ţi-e numele? întrebară pescarii. 

Dar ea dispăru precum apăruse. 

Pescarii vâsliră încotro le spusese 
fata. Prinseră peşte din belşug, umplându- 
şi bărcile cât puteau să ducă. La 
întoarcere, se abătură pe la muntele Yi, 
să-i mulţumească fetei. Plănuiseră chiar 
să ridice acolo un altar al recunoştinţei, 
pentru ca fapta ei să fie pomenită în veci. 
Dar nu mai găsiră nici urmă de munte sau 
de insulă. Se tot învârtiră în larg mult şi 
bine, fără să vadă nici o palmă de uscat 
ieşind din mare. 

Se întoarseră în sat şi povestiră 
tuturor întâmplarea nemaiauzită. Plecară 
din nou, cu mai 

multe bărci, hotărâți să găsească muntele 
Yi, pe care fata îl botezase Muntele 
Speranţei. Făcură sute de drumuri. 
Căutară un an întreg. Căutară zeci de 
ani. Urmaşii lor şi apoi urmaşii urmaşilor 
lor căutară şi ei muntele Yi, sute de ani în 
şir, fără ca nimeni să-| găsească. 

Şi totuşi, ori de câte ori furtuna 
dezlănţuită surprindea prin acele locuri 
bărci de pescari sau corăbii ale 
negustorilor, fata apărea şi-i salva, 
întocmai cum v-am povestit. lar muntele 
Yi, Muntele Speranţei, era de fiecare 
dată la locul lui, înălțându-se din mare, 
puternic şi netemător în faţa valurilor, şi îi 
adăpostea pe oameni până trecea 
furtuna. De fiecare dată, cei salvaţi se 
întorceau în acel loc, cu gând să-şi arate 
recunoştinţa, dar nu mai găseau nici urmă 
de insulă, de munte, sau de fată. 

Şi poate că tocmai de aceea oamenii 
au povestit mereu întâmplările acestea, 
de veacuri. Le-au transmis din generaţie 
în generaţie şi aşa se face că povestea 
aceasta dăinuieşte şi astăzi. 


Ginerele şoricelului 


POVESTEA ACEASTA s-a petrecut 
demult, pe vremea când oamenii şi 
animalele trăiau laolaltă în cea mai bună 
înţelegere, bucurându-se deopotrivă de 
darurile naturii şi agonisindu-şi hrana 
fără ca nimeni să supere sau să păgu- 
bească pe altul. 

în acele îndepărtate timpuri trăia în 
beciul unui han, printre saci, lăzi şi 
butoaie cu vin, o familie de şoricei. 

Stăteau acolo de câţiva ani buni şi 
câştigaseră simpatia oamenilor de la han. 
Ba chiar cu unii dintre ei se şi 
împrieteniseră. Fata hangiului, de pildă, o 
codană de vreo 16-17 ani, de o frumuseţe 
fără seamăn, era cea mai bună prietenă a 
şoriceilor. Venea în fiecare zi în pivniţă şi 
se juca drăgăstos cu ei, le aducea 
fărâmituri şi resturi de mâncare. 

Şoriceii se obişnuiseră atât de mult 
cu prezenţa fetei, încât în ziua când nu 
mai cobori în pivniţă îi simţiră lipsa şi 
ieşiră s-o caute. 

La han era lume multă, care se 
ospăta şi petrecea. 

Strecurându-se printre oameni, 
şoriceii o găsiră în cele din urmă pe 
prietena lor. Dar era cât pe-aci să n-o mai 
recunoască. Fata era gătită cum n-o mai 
văzuseră niciodată până atunci. Iar lângă 
ea, în capul mesei, stătea un tânăr îmbrăcat 
şi el în haine de mare sărbătoare. 
Amândoi erau atât de frumoşi, încât abia 
te puteai uita la ei. Şoriceii aflară că 
prietena lor se căsătoreşte şi că tânărul de 
lângă ea era mirele. 

Mireasa îi invită pe prietenii săi, 
şoriceii, să petreacă la nuntă şi ei se 
veseliră laolaltă cu toţi mesenii. Dar 
nunta se sfârşi, iar mireasa plecă 
împreună cu mirele.  Şoriceii se 
întoarseră în pivniţă, dar viaţa lor nu mai 
era la fel de veselă ca înainte. Nu se 
puteau obişnui cu lipsa fetei. Erau mereu 
trişti şi în cele din urmă ajunseră să-şi 
dorească şi ei un pui, care să le 
înveselească viaţa, să le ţină de urât. 

într-un colţ al pivniţei erau două 
statuete de idoli, una din lemn şi una din 
lut. Şoriceii începură să le aducă ofrande, 
adică să le pună în preajmă fărâmituri şi 
alte bucate. 

în cele din urmă, în familia şoriceilor 
se născu o fetiţă. Bineînţeles, era o fetiță- 
şoricel. Dar era atât de frumoasă şi de 
inteligentă, încât toată 

lumea se minuna şi îi felicita pe fericiţii 
părinţi. Chiar şi pisica, singura fiinţă 
care, nu se ştie de ce, nu se uita cu ochi 
buni la şoareci, îi arăta fetiţei o simpatie 
deosebită. 

O fericire nespusă domnea în familia 
şoriceilor. Părinţii vorbeau peste tot de 
fetiţa lor, se mândreau nevoie mare şi 
începuseră să se gândească de pe acum 
să-i găsească un mire. 

- Mă voi duce în lume să-i caut un 
soţ vrednic de frumuseţea ei şi viteaz cum 
nu mai e altul, care să devină cârmuitorul 
întregului neam şoricesc, spuse tatăl. 

- Dacă ai de gând să faci aşa, eu cred 
că ar trebui să porneşti la drum de pe 
acum, îşi dădu cu părerea mama. O să ai 
de mers cale lungă până să găseşti un 
tânăr vrednic de fata noastră. 

Zis şi făcut. Şoarecele îşi luă 
merinde de drum şi porni în lume. Merse 
mai multe zile până ajunse la o apă mare. 
Cum să treacă dincolo? Umblând în sus 
şi în jos pe malul apei, găsi în cele din 
urmă un bătrân luntraş, care tocmai se 
pregătea să pornească. Şoricelul îl rugă 
să-l ia în barcă şi bătrânul se învoi. 
Porniră spre malul celăialt. Bătrânul 
vâslea din răsputeri, dar curând se stârni 
o furtună puternică şi înaintarea le era 

tot mai anevoioasă. Valuri din ce în ce mai 
mari loveau barca, aruncând-o de colo- 
colo, gata s-o răstoarne. Bătrânul, speriat 
de moarte, începu atunci să se roage 
soarelui, implorându-l să apară din nou pe 
cer ca să gonească norii şi vântul, să-i 
scape de năpasta ce dăduse peste el. 

Şoricelul privea la toate acestea din 
fundul luntrei, zicându-şi în sinea lui: 
„Credeam că omul e fiinţa cea mai 
puternică de pe pământ. Dar văd că şi 
omul se teme de ceva. Ce înspăimântat e 
bietul bătrân! Şi cum se mai roagă la 
soare! înseamnă că soarele e cel mai 
puternic. Trebuie aşadar să ajung la zeul- 
soare. Pe el îl voi lua drept ginere. Doar el 
e vrednic de gingăşia şi frumuseţea fiicei 
mele". 

Furtuna se potoli şi barca acostă la 
malul celălalt. Şoricelul mulțumi 
luntraşului, îl întrebă încotro să apuce ca 
să ajungă la zeul-soare şi porni la drum. 

Merse şoricelul săptămâni şi luni în 
şir, trecu peste munţi, peste ape, îndură 
arşiţa cumplită a verii şi gerul aspru al 
iernii. Pe măsură ce mergea, era tot mai 
convins în sinea lui că numai zeul-soare e 
vrednic de frumuseţea fiicei sale. Se şi 
gândea cum i-o va descrie pe fată, cum îi va 
vorbi 

soarelui despre gingăşia şi delicateţea ei. 
Când plecase el de-acasă, fata era încă 
mică. Acum, probabil, e şi mai frumoasă. 

„Până ajung eu la zeul-soare, până mă 
întorc, fiica mea va fi numai bine la vârsta 
măritişului." 

După mai mulţi ani de mers, şoricelul 
ajunse într-o dimineaţă la poalele 
muntelui pe care îşi avea lăcaş soarele. 
Deşi era frânt de oboseală, începu 
numaidecât să urce. Razele puternice îi 
înţepau ochii, pietrele ascuţite îi răneau 
lăbuţele, dar şoricelul continua să urce. 
Mergând, îşi mai potrivi hăinuţele, se 
scutură de praf, străduindu-se să aibă o 
ţinută cât mai damna. Doar nu era un 
fitecine. Era un şoarece onorabil, tatăl 
unei fete atât de frumoase. Şi dacă el 
însuşi venise până aici, acesta era un 
semn de mare consideraţie pentru 
viitorul ginere, pe care el nu se putea să 
nu-l aprecieze. 

Căldura devenea tot mai 
insuportabilă şi şoricelul înţelegea că 
într-adevăr aceasta e cea mai mare 
putere a lumii. Când nu mai putu să 
înainteze, şoricelul îşi acoperi ochii cu 
lăbuţa şi începu să strige cât îl ţineau 
puterile: 

- Hei, mărite soare! închide un ochi, 
rogu-te! Vreau să vin la tine să-ţi 
vorbesc. 

- Acum nu se poate, răspunse zeul- 
soare. 

Aşteaptă-mă acolo! Când se va lăsa 
seara, voi 
cobori eu în vale. 

- Şoricelul fu nevoit să aştepte. Era 
tare nerăbdător şi i se părea că niciodată 
ziua n-a fost atât de lungă. în sfârşit, o 
dată cu lăsarea serii, soarele începu să 
coboare pe pantă. Şoricelul îl întâmpină 
cu pălăria în mână, făcând plecăciuni 
respectuoase. 

- Eu sunt şoricelul din pivniţa hanului 
de la 
poalele muntelui Ţin, pe care binevoieşti 
să-l 
luminezi şi să-l încălzeşti cu razele tale. 


Am făcut 
până aici drum lung şi greu, mergând ani 
în şir, 


ca să te văd şi să-ţi vorbesc. Tu eşti cel mai 
viteaz 
şi mai frumos din lume şi nimeni nu s-ar 
putea 
asemui cu tine. De aceea am venit să te rog 
să-mi 
faci cinstea de a-mi deveni ginere. Am o 
fată 
frumoasă ca o zeiţă, care în curând va fi de 
vârsta 
măritişului. Sunt convins că o vei îndrăgi 
îndată 
ce-o vei vedea. Ochişorii ei roşii sunt ca 
două 
rubine şi dinţişorii ei sunt ca două 
şiruri de perle strălucitoare... - Stai, 
| f şoricelule, răspunse zeul-soare tă-indu- 
i vorba. Cred că ai greşit venind atâta 
drum până aici. Eu sunt într-adevăr 
puternic, dar nu ^ 

ştiu să fac altceva decât să dau lumină şi 
căldură pământului, ca să crească 
vieţuitoarele şi plantele. Altceva eu nu ştiu 
să fac. Şi, în afară de asta, norii sunt mai 
puternici decât mine. Când vin mai mulţi, 
doar ştii bine, lumina mea nici nu mai 
poate răzbate până la voi. Aşa că, dacă vrei 
să-ţi găseşti un ginere care să fie într- 
adevăr cel mai puternic, du-te la zeul 
norilor. îl cheamă Nor Alb şi îşi are 
sălaşul tot pe un munte, ceva mai la vale. 
El e mai puternic decât mine şi, pe 
deasupra, e şi atotştiutor. El poate să 
stropească pământul cu ploaie 
binefăcătoare, sau, dacă vrea, să-l înece 
într-un potop de ape. 

Şoricelul înţelese atunci că zeul- 
soare are dreptate. îi mulţumi pentru 
bunăvoință şi începu să coboare. Curând 
văzu, undeva mai jos, un vârf de munte 
înconjurat de un nor mare, alb. Ajunse 
acolo nu fără greutate şi îi vorbi lui Nor 
Alb de minunata lui fiică. 

-îmi pare rău că nu pot accepta 
propunerea ta, care îmi face cinste, îi 
răspunse Nor Alb. Dar trebuie să-ţi spun 
de la început adevărul. Eu sunt puternic, e 
drept. Pot  întuneca faţa soarelui, 
împiedicându-i razele să ajungă până la 
pământ. Dar vântul e şi mai puternic decât 
mine. Când se 

înfurie şi porneşte să sufle, mă împrăştie 
în patru zări cât ai bate din palme. Vântul 
e mult mai puternic decât mine. E vijelios 
şi cutezător. Pătrunde oriunde, iar când se 
înfurie, poate chiar să ridice valuri uriaşe, 
să smulgă copacii din rădăcini, să 
dărâme casele... 

„Cum de nu m-am gândit? îşi zise în 
sinea lui şoricelul. într-adevăr, vântul e şi 
mai puternic decât norii." 

- Nu ştii, mărite Nor Alb, cum aş 
putea ajunge la lăcaşul zeului-vânt? 

- în valea cea adâncă dintre munti, 
acolo stă acum şi se odihneşte. 

Şoricelul, obosit de atâta drum, 
începu să coboare. în cele din urmă 
ajunse în fundul văii, unde îl găsi într- 
adevăr pe zeul-vânt. După ce îl salută cu 
plecăciune, îi spuse pentru ce a venit, 
vorbindu-i despre neasemuita frumuseţe 
a fetei sale, despre dorinţa lui de a avea 
un ginere puternic, cum nu mai e altul pe 
lume. 

Vântul îl ascultă cu atenţie, apoi îi grăi 

astfel: 

- Hei, biet şoricel mititel! E adevărat 

că eu 
sunt puternic. Dar eu sunt de-o vârstă cu 
lumea. 
Cum să mă însor cu fiica ta, care eo 
copilă? Ei îi 
trebuie un soţ tânăr. Şi în afară de asta, 
sunt pe 

lume şi lucruri mai puternice decât mine. 
Uite, colo, la capătul văii, e un sat. O 
vreme, am umblat prin satul din vale cum 
am vrut. Dar într-o zi, acum vreo câteva 
zeci de ani, oamenii au ridicat la 
marginea satului un zid puternic. De- 
atunci, ori de câte ori pornesc de-aici, din 
sălaşul meu, mă izbesc de zidul acela de 
mă dor oasele. încerc mereu să-l dărâm, 
dar degeaba. Zidul e mai puternic decât 
mine. îţi vei da seama singur de asta, 
dacă te vei duce până acolo.Te vei convinge 
singur că în apropierea zidului suflarea 
mea nu mai are nici o putere. Aşa că du- 
te acolo şi vorbeşte cu zidul... 

Şoricelul înţelese că şi de data 
aceasta a greşit. Mulţumi vântului şi 
porni spre satul din capătul văii. Ajunse 
lângă zid şi îi vorbi despre scopul vizitei 
sale. 

- Cum îndrăzneşti, rozător nenorocit, 
să mă iei peste picior, zicând că eu sunt cel 
mai puternic? Vezi bine că semenii tăi au 
săpat în mine atâtea găuri, încât nu peste 
multă vreme mă voi prăbuşi din pricina 
asta! Roadeţi tot ce întâlniți în cale. Şi pe 
deasupra vă mai şi bateţi joc de mine! 

Şoricelul nici măcar nu se supără pe 
zid pentru ocările ce i le aruncase. în 
mintea lui se 

făcu dintr-o dată lumină: şoarecii sunt, într- 
adevăr, mai puternici decât orice pe 
lume. Ei pot să dărâme case, ziduri şi 
diguri. Pot să scufunde corăbii. Dar ce nu 
pot să roadă şoarecii? Unde nu pot ei 
pătrunde? Cum de nu se gândise până 
acum la asta? Cum de pierduse atâţia ani 
pe drumuri, căutându-şi ginere în rândul 
zeilor, când ar fi trebuit să-şi caute de la 
bun început printre ai săi? 

- Tot mi-a folosit la ceva, îşi zise. 
Dacă nu făceam această lungă călătorie, 
n-aş fi aflat niciodată acest adevăr pe 
care numai eu îl ştiu dintre toţi şoarecii. 
Mă voi întoarce acasă şi voi căuta pe cel 
mai voinic şi mai frumos dintre şoareci. 
Cu el îmi voi mărita fiica. 

Şoricelul nostru se întoarse la han, 
unde le regăsi pe soţia şi pe fiica lui, care 
era acum de vârsta măritişului. Şi o 
mărită într-adevăr cu cel mai vrednic 
dintre toţi şoarecii. lar ginerele său 
deveni conducătorul întregului neam 
şoricesc, întocmai cum visase bătrânul 
şoarece cu ani în urmă, când fiica lui era 
încă mică. 


POVESTE CUBANEZĂ 


De ce iepuraşul are urechile 
lungi 


A FOST ODATĂ un iepuraş frumos, 
rotund şi alb ca un ghem de vată; şi avea 
nişte urechiuşe, ca două petale mătăsoase. 
Dar faptul că era atât de mic şi atât de 
pufos nu-i era deloc pe plac şi când întâlni 
o zână bună, plutind pe un nouraş, o 
întrebă, cu mâhnire în glas: 

- Zână bună, de ce sunt atât de mic? 
Vreau 
să fiu şi eu mare, cel puţin cât leul sau cât 
tigrul. 

Zâna era gata să-l certe pe 
nemulţumit, dar  văzându-i  ochişorii 
rotunzi şi trişti, se înduplecă şi-i spuse: 

- Bine, bine. la să te vedem cât eşti de 
viteaz 
şi după aceea mai stăm de vorbă. Vreau 
să-mi 
aduci o pană de erete, un ou de şarpe şi un 
dinte 
de crocodil. 

lepuraşul, care dorea cu orice chip 
să fie şi el mare ca un leu sau ca un tigru, 
nu aşteptă să-i 

spună de două ori şi se făcu nevăzut. 
îndreptân-du-se spre locul unde creşteau 
trestii înalte, tăie o bucată din tulpina 
unei trestii, meşteri un pic la ea şi reuşi să 
facă un fluier. „Acum ştiu ce am de făcut", 
îşi zise iepuraşul în sinea lui, frecându-şi 
lăbuţele de bucurie. 

Din salt în salt părăsi câmpia şi urcă 
pe nişte dealuri mai înalte. Acolo, între 
nişte stânci pe jumătate ascunse, trăia 
eretele, spaima tuturor păsărilor. La o 
oarecare distanţă de el, iepuraşul începu 
să fluiere: 

-Tu... tu-u... tu-tu-ru... 

Eretele, care-şi făcea siesta după o 
masă bună, se trezi şi, tare supărat, 
părăsi hamacul în căutarea celui care-l 
deranjase. 

- Ce faci, obraznicule? 

-Ah, domnule erete, doar am atins 
fluierul meu de păr fermecat. lertaţi-mă că 
v-am deranjat, dar îmi era sete şi chemam 
apa la mine. 

-Aha! exclamă eretele. Deci părul tău 
suna ca un fluier fermecat? 

- Da, domnule erete, doar cât sufli şi 
face să apară orice mâncare îţi doreşti. 

- la te uită! Aş vrea şi eu un fir de păr 
ca al tău, ca să nu mă mai obosesc căutând 
de mâncare. 

lepuraşul  zâmbi de naivitatea 
eretelui şi, cu ton indiferent, îi spuse: 

- Dacă vă place, pot să vi-l dau, dar 

cu condiţia să primesc şi eu în schimb o 

pană din aripa domniei-voastre. 

- Desigur, desigur, nimic mai simplu. 
Şi zicând aceasta, îi dădu o pană din 
aripa sa. 
lepuraşul o luă fericit şi, înainte ca 

eretele să-şi dea seama de înşelătorie, 

dispăru ca prin farmec. Cobori colina şi, 
cum mergea el aşa gânditor, se trezi în 
dreptul unui boschet din care cine credeţi 
că tocmai ieşea? Şarpele! 

lepuraşul, fără să ezite câtuşi de 
puţin, scoase repede fluierul şi începu 
iar: 

-Tu... tu-tu... tu-tu-ru... 

Şarpele se întoarse furios şi-i strigă: 

- Hei, băiete! Nu ţi-ai găsit alt loc 
unde să 
faci tărăboi? 

-Ah, dacă aţi şti ce foame-mi este! 

- Şi, dacă ţi-e foame, trebuie să 

fluieri ca un disperat? 

- Fluierul meu nu-i ca oricare altul, 

ci este un fir de păr fermecat. 

- Fermecat? Fii serios, băiete, eu sunt 

prea bătrân ca să mai cred aşa ceva. 

lepuraşul mai fluieră o dată. Şarpele 
se încolăci, se descolăci, se târi spre el, ca 
să audă mai bine. 

- Şi ce faci tu cu firul tău de păr 
fermecat? 

- Ah, îl fac să-mi aducă în faţă tot 
felul de mâncăruri. 

- Dovedeşte-mi! 

- Pentru astăzi nu-i mai pot cere 
nimic. Dar aţi văzut vreodată un fir de păr 
să cânte aşa? 

Şarpele reflectă un moment şi până la 
urmă se lăsă convins. 

-Aş dori să am un astfel de fir de păr. 
Nu vrei să mi-l vinzi? 

- Nu, asta nu se poate... Dar aş putea 
să vi-l dau pe un ou de şarpe. 

- N-am auzit ceva mai caraghios. Dar 
dacă asta vrei, am să-ţi fac voia. 

Şi după ce se ondulă de câteva ori, 
intră în scorbură şi într-o clipă ieşi cu oul 
promis. lepuraşul îl luă şi se făcu nevăzut. 

Nu-i mai trebuia decât un dinte de 
crocodil. 

Acum, lucrurile într-adevăr se complicau. 
Cum să obţină el un dinte de-al 
crocodilului? Tot 

' gândindu-se aşa, porni pe drumul spre 
râu. Când 

i începu să se audă şopotul apei, cineva îl 
strigă: 

- Hei, ce mai faci? 

-Ah, dumneata erai, domnule 
pelican! Ce plăcere îmi face să te văd, 
răspunse politicos iepuraşul. 

- Ce cauţi pe aici? 

- Trebuie să-l văd pe crocodil. 

- Aici este, răspunse pelicanul şi cu 
ciocul lui greoi făcu semn spre o insuliţă 
plutitoare, care lăsa în urma ei o dâră de 
spumă. 

Mulţumindu-i  pelicanului pentru 
ajutorul său, iepuraşul porni spre insuliţa 
arătată. 

- Tu... tu-tuuu, tu-tu-ruuu... se auzi 
apoi fluierul iepuraşului. 

- Cine îndrăzneşte să facă atâta 
zgomot? 

- Ah, eu, domnule crocodil! Vă cer 
scuze că nu v-am văzut! 

- Dar ce faci cu fluierul acela? 

- Fluier? Nu este fluier. Este un fir 
din părul meu fermecat, care cântă o 
dată pe zi, ca să atragă tot felul de 
animale, să le mănânc. Dar la ce-mi 
trebuie mie, dacă eu mă hrănesc numai cu 
iarbă? 

- Un fir de păr fermecat, care cântă 
ca un fluier? Şi care aduce animalele la el? 
Interesant, foarte interesant. 

- Este adevărat, e bun doar pentru 


cei care 
se hrănesc cu păsări, cu peşte, dar mie 
nu îmi 


este de nici un folos. 

-Aşa e, aşa e! Cred că mie mi- 

artrebui... 

- Cu siguranţă, domnule crocodil! Aţi 
putea dormi toată ziua şi, când vi s-ar face 
foame, n-aţi face decât să fluieraţi din 
firul de păr fermecat şi mâncarea v-ar 
prisosi. 

- Bine, bine, băiete. îmi poți da mie 
firul tău de păr fermecat? 

- Să vi-l dau? 

-Adică să mi-l vinzi, am vrut să spun. 
- De vândut nu-l vând. Poate să-l 
schimb, spuse iepuraşul. 

- Să-l schimbi? Cu ce să-l schimbi? 

- Cu un dinte de al domniei-voastre, 
să zicem. 

- Un dinte? Eşti nebun? strigă 
crocodilul. 

- Este singurul lucru pe care mi-l 
doresc, domnule crocodil. 

Şi deodată pelicanul, care asistase la 
această discuţie, întrebă o altă pasăre, 
un pescăruş, care tocmai zbura pe acolo: 

- Ascultă, prietene, ce zici tu de 
povestea 
iepuraşului? 


117 


- Cred că de data asta crocodilul va 
pierde negreşit, răspunse pescăruşul fără 
a se opri din zborul său. 

- Da, da, aşa cred şi eu, spuse 
pelicanul gânditor. 

între timp, crocodilul, văzând că 
iepuraşul dă să plece, îi strigă: 

- Hei, băiete! Unde pleci aşa 

grăbit? 

-Acasă. Unde să mă duc? 

- Stai o clipă! Eu aş vrea să am firul 
tău de 
păr fermecat, că mi-arfi de folos, dar... fără 
dintele 
meu ce mă fac? 

-Asta nu mai ştiu. Ceea ce pot să vă 
asigur este că mâncarea vă va veni la 
nas. 

-la stai! la stai! Ce să mai 
chibzuiesc... Cui 
nu-i place să-i vină mâncarea la nas? 

Şi zicând aceasta îşi scoase, dintr-o 
smuci-tură, dintele şi i-l întinse 
iepuraşului. 

Acesta, fericit, o luă la fugă şi nu se 
mai opri decât în locul unde o întâlnise pe 
zâna cea bună, aşezată pe un nouraş. 

- Zână bună, am adus ce mi-ai 
poruncit: pana de erete, oul de şarpe şi 
dintele de crocodil. 

- Şi ce vrei acum, iepuraşule? 

- Să-ţi ţii făgăduiala! Atâta doar. 

- Făgăduiala? Află că totul este bine 
alcătuit pe pământ. Dacă tu, aşa mic cum 
eşti, ai reuşit să-l înşeli pe erete, pe 
şarpe şi pe crocodil, ce năzdrăvănii ai 
mai face dacă ai fi mare cât un leu? 
Rămâi aşa cum eşti. Să nu-ţi doreşti 
niciodată să fii în pielea altcuiva. 

Zicând acestea, îl trase uşor de 
urechiuşe, şi dintr-o dată urechile 
începură să se lungească şi se făcură aşa 
cum le ştiţi şi voi. 


POVEŞTI MAROCANE 


Fata cea şireată 


A FOST ODATĂ un om care avea o 
fată nespus de frumoasă. Toţi băieţii erau 
fermecaţi de frumuseţea ei. într-o zi 
veniră doi tineri care se prezentară fetei 
şi-i spuseră: 

-Am venit latine. 

Ea îi întrebă: 

- Ce doriţi voi? Iar ei răspunseră: 

- Te iubim şi am venit pentru tine. 
Tânăra fată se duse atunci la tatăl său şi-i 
spuse: 

- Tată, doi tineri au venit la mine. 

Tatăl, văzându-i pe cei doi băieţi, îi 

întrebă: 

- Ce doriţi voi, fiilor, de aţi venit 

aici? 

- Suntem rivali şi am venit la fata ta, 
dorind 
s-o luăm în căsătorie. 

Tatăl fetei ascultă şi răspunse astfel: 

- Mergeţi să dormiţi la voi acasă, în 


astă- 
noapte şi întoarceţi-vă mâine; veţi vedea 
care din 


voi va avea pe fiica mea de soţie. 

Băieţii ascultară şi se înapoiară să 
doarmă la ei acasă. Dar a doua zi dis-de- 
dimineaţă, când se treziră, reveniră la 
tatăl tinerei şi-i spuseră: 

- lată-ne! Şi, precum ne-ai spus ieri, 
am 
venit acum la tine. 

Tatăl îi ascultă şi le spuse: 

- Staţi aici şi aşteptaţi-mă, că mă 
duc să 
cumpăr o bucată de stofă din târg. 

Cei doi tineri ascultară cuvintele 
tatălui şi-i făgăduiră că-l aşteaptă, iar 
acesta se ridică, luă banii trebuitori şi se 
duse la târg. 

Sosi el în locul unde se vindeau 
stofele şi cumpără o bucată de stofă, apoi 
se întoarse acasă. îşi chemă fata şi spuse 
tinerilor: 

- Fiilor, voi sunteţi doi şi eu nu am 
decât o 
singură fată. Căruia dintre voi trebuie s-o 
dau? Şi 
pe care dintre voi trebuie să-l înlătur? 
lată aici (0) 
stofă, o voi tăia în două şi voi da câte o 
bucată 
fiecăruia. Acela care va termina primul o 
haină 
din această stofă, va fi soțul fiicei mele. 

Tinerii croiră haina, se grăbiră s-o 
coasă, în timp ce tatăl fetei îi privea 
lucrând. Atunci el chemă 

pe fiica sa la locul unde se aflau peţitorii, 
şi-i dădu un mosorel de aţă, spunându-i: 

- lată nişte aţă, înnoad-o şi dă-o 
acestor 
tineri. 

Ea ascultă pe tatăl său, luă aţa şi se 
aşeză lângă ei. Dar fata era şireată, lucru 
pe care nu-l ştia nici tatăl său, nici tinerii. 
Ea singură ştia pe care dintre tineri îl 
iubea. Tatăl se duse de acolo şi aşteptă ca 
tinerii să coasă hainele, zicându-şi: „Cel 
ce termină primul va fi soţul fiicei mele". 

Fata începu să facă nod la aţă şi 
peţitorii îşi luară acele şi începură să 
coasă. Dar fata, cum era tare şireată, 
înnoda fire foarte scurte pentru acela pe 
care-l iubea şi fire lungi din cale-afară 
pentru cel pe care nu-l iubea. Aşa se făcu 
că, până la amiază, tinerii nu terminară de 
cusut. Ea continua să facă nod la aţă şi ei 
să lucreze de zor, iar, pe înserate, tânărul 
care avea firul mai scurt termină cusutul, 
pe când celălalt tânăr abia prididise să 
însăileze haina. 

Când tatăl fetei veni, spuse tinerilor: 

- Aţi cusut până acum şi n-aţi 
terminat 
hainele? 

Primul dintre ei se ridică şi-i spuse: - 

Taică, iată, lucrul meu a fost 

terminat. 

Celălalt lăsă capul în jos, necăjit. 

Tatăl îi privi şi le spuse: 

- Dragi băieţi, când aţi venit amândoi 
să mi-o cereţi pe singura mea fiică, eu nu 
ştiam pe care să-l aleg; de aceea am adus 
bucata de stofă, am dat-o în două şi am 
chemat-o pe fiica mea să vă facă nod la 
aţă, iar vouă spunându-vă: Faceţi aceste 
haine! Şi aţi început să lucraţi. V-am mai 
spus: Acela care va termina primul va fi 
soţul fiicei mele. Aşa va fi, aşadar. 

Tatăl însă habar n-avea că fiica sa, 
când înnoda aţa, alegea fire scurte 
pentru tânărul pe care-l iubea şi fire 
lungi pentru cel pe care nu-l voia. Nu ştia 
deci că fiica sa îşi alesese de fapt singură 
bărbatul. 

Tatăl gândise în felul următor: „Dacă 
tânărul care a terminat mai repede de 
cusut va lua pe 

fiica mea, va lucra mai cu spor şi va 

putea s-o hrănească. Iar cel care 

nu va termina lucrul, nu va munci 

cu hărnicie şi deci nu va putea s-o 

hrănească pe nevasta lui". Cei doi 

tineri se ridicară. Unul rămase cu 

fata, iar altul plecă de unde venise, fără 
să bănuiască şiretenia tinerei fete. 


Leopardul şi câinele 


ÎNTR-O BUNĂ ZI, leopardul îşi 
încredința cei trei pui ai săi câinelui, 
făgăduindu-i în schimb să-i procure o 
cantitate atât de mare de carne, încât să 
nu mai aibă nevoie să roadă oase 
niciodată. Câinele acceptă bucuros. 

Merseră lucrurile bine  câtăva 
vreme, dar câinele se apucă odată să 
fărâme un os cu dinţii, după vechiul lui 
obicei, şi o bucată din el lovi pe unul din 
puii leopardului şi-l omori. Nu-i fu greu s- 
o înşele pe mama puilor; dându-i cei doi 
pui rămaşi să-i alăpteze numără pe rând: 
unu, doi, trei... 

Dar iată că aceeaşi pacoste i se 
întâmplă a doua oară, şi acum câinele o 
luă la sănătoasa şi se duse la om să-i 
ceară ajutorul. 

Omul consimţi să-l ocrotească, însă îi 
ceru să nu-şi părăsească niciodată 
adăpostul. 

Câinele primi târgul, fără să ezite. 
Dar, puţin timp după aceasta, zări o 
grămadă de oase la câţiva paşi de 
locuinţă şi se repezi la ele, căl-cându-şi 
cuvântul dat. 

Leopardul, care-l căuta pretutindeni, 
ca să se răzbune pentru moartea puilor 
lui, îl văzu, se 

repezi asupra lui şi-l sfâşie într-o clipă. Şi de 
atunci  leopardul n-are răgaz să-i 
hăituiască pe câini şi să-i mănânce. 


Povestea maimuţelor 


ESTE MULT DE ATUNCI, foarte mult 
de când maimuţele locuiau într-un sat, ca 
oamenii, şi vorbeau ca ei. lată însă ce s-a 
întâmplat: 

într-o zi, oamenii făcuseră o mare 

sărbă- 
toare. Se auzise „tam-tam'-ul, ziua, iar 
noaptea se dansă şi se bău cu nemiluita. 

Vinul de palmier fiind din belşug, mai- 

marele 
satului orânduise să-l puie într-o sută de 
ulcioare, 
ba chiar în mai multe, aşezate în mijlocul 
satului 
[ şi toată lumea băuse, dar lui, ca mai- 
mare, i-a 
stat bine să bea mai mult decât toţi ceilalţi. 
Şi, de 
' aceea, de dimineaţă, la răsăritul soarelui, 
picioarele-i tremurau ca nişte tineri 
palmieri, ochii 
I lui vedeau „pe dinăuntru" şi inima-i era 
tare 
125 il înv 
eselit 
ă. 


Câţiva îl conduseră la coliba sa, dar 
el nu voia să meargă acolo şi o porni razna 
până ajunse în satul maimutelor. Şi atunci 
fu o mare veselie, în jurul său toate 
maimuţele se înghesuiau, râdeau, ţopăiau 
care mai de care. O maimuţă îi trăgea 
brâul, alta tichia, alta îi arăta limba, alta 
spatele şi toate se tăvăleau de râs. Şi 
bătrânul şef plecă acasă foarte supărat. 

întors în satul său, după ce dormi 
bine, iată ce făcu, să se răzbune pe 
maimuțe: la următoarea sărbătoare puse 
oamenii să aşeze, în mijlocul satului, 
numeroase ulcioare cu vin de palmier, în 
care mai pusese şi o fiertură din iarbă de 
somnoroasă şi porunci tuturor să nu bea 
decât din ulcioarele cu un semn deosebit 
pe ele. Pofti pe maimuțe să vină la 
băutură. Veniră aşadar toate maimuţele şi 
băură din ulcioare. De-abia apucară să 
bea, că li se făcu somn pe loc. 

Acu' să te ţii! Bătrânul şef dădu 
ordin să fie legate vinovatele şi începu 
jocul biciului. Ehei! Şi să fi văzut hip! şi 
hop! în cele din urmă, maimuţele se treziră 
iute şi-şi luară la repezeală picioarele la 
spinare, alergând de mama focului. De 
aceea, şi astăzi, ele sar din loc în loc, fiind 
foarte prevăzătoare cu tot ce este în jurul 
lor. 

De ce hiena are spinarea dungată 


ODATĂ, vulpea a pornit-o împreună 
cu hiena la pescuit. Pe înserat, mulţumite 
de câţi peşti prinseseră, se gândiră să-i 
frigă. 

- Facem fiecare câte un foc bun, şi ne 
frigem peştii, zise hiena întâi, adresându- 
se vulpii. 

- Şi, ca să ne priască, hai să rămânem 
aici, pe malul apei, şi să ne îndestulăm, 
încheie vulpea, ostenită de cât pescuise. 

Fiecare aprinse câte un foc şi 
amândouă îşi fripseră peştii pe care-i 
prinseseră. 

îşi potoliră apoi setea şi fiecare adormi 
lângă focul ei. Era o noapte de vară, 
plăcută şi cu lună plină. Vulpea, care ştia 
multe, cu un ochi era la lună, dar cu altul 
îşi veghea, neîncrezătoare, peştii care-i mai 
rămăseseră. Vicleană cum era, răsufla 
tare, ca să pară că doarme adânc, deşi 
era ia pândă, bănuind-o de hrăpăreaţă pe 
vestita hienă. „Noapte... întuneric... nu se 
ştie niciodată..." gândea cumătră vulpe. Şi, 
ca să fie şi mai sigură, fierul de la frigarea 
încinsă îl ţinea lângă ea. Şi presimţirea ei 
se dovedi a fi întocmai. Hiena, ascultând 
cu grijă răsuflarea vulpii, se mai apropie 

puţin de ea şi, deşi credea că doarme dusă, 
ca s-o prade în voie, o întrebă: 

- Ai şi adormit, cumătră vulpe? 

Şi vulpea nu-i răspunse, curioasă de ce 
avea să urmeze. 

în vârful labelor, hiena înhaţă vreo 
zece peşti din sacul vulpii. 

Dar, când s-o ia la goană, vulpea făcu 
jap! jap! cu fierul încins pe spinarea 
hienei, de-o arse toată. Numai dungi 
rămaseră pe spinarea ei. Şi prefăcându- 
se că n-ar şti pe cine arde cu fierul roşu, 
strigă spre culcuşul hienei: 

- Păzeşte-te, prietenă, că ne pradă 

hoţii! 

Cu spinarea numai dungi, hiena o 

luă la 
sănătoasa, urlând şi tot urlând. 

De atunci se spune că hiena a rămas 
cu spinarea dungată. 


POVEŞTI TIBETANE 


Leul nerecunoscător 


S-A ÎNTÂMPLAT într-o vreme, când 
fiinţele încă nu-şi căpătaseră înfăţişarea 
ce o au astăzi, când totul era în stare de 
creare, când zeii apăruseră pe lume, 
ascunzându-se sub pielea unui animal 
sau sub penele unei păsări. 

în acele timpuri se născuse printre 
păsări o zeitate; era o ciocanitoare. 
Această pasăre trăia într-o parte a lumii 
nelocuită de oameni, prin munţi acoperiţi 
de păduri, pe ale căror costişe curgeau 
pâraie repezi. Pe malurile acestor pâraie 
creşteau fel de fel pomi roditori, care-şi 
aplecau ramurile încărcate de fructe 
până la pământ. 

Tot prin aceste locuri trăia şi regele 
animalelor sălbatice, leul, stăpânitorul 
crunt şi sângeros, care persecuta 
gazelele fără apărare nu pentru a-şi 
potoli foamea, ci din cruzime, le 

ataca sfârtecându-le, părăsind o victimă 
spre a se arunca asupra alteia. 

într-o zi, leul prinse o gazelă şi, când 
îşi înfipse colții în grumazul ei, un os i se 
înfipse între măsele. Pentru întâia oară 
leul, care nu cunoştea frica, nici spaima, 
simţi o durere ameţitoare. Deşi se tăvălea 
pe jos şi urla de furie, osul rămânea înfipt 
acolo, în falca lui, şi în nici un chip nu 
putea să scape de el. Durerea creştea cu 
fiecare clipă: mai întâi îl duru falca, apoi 
toată gura, apoi începu să i se întunece 
înaintea ochilor, şi în cele din urmă simţi 
durere în fiecare muşchi din puternicul său 
corp. Durerea se mări, până când îl 
secătui şi-l înfometa - căci regele 
animalelor sălbatice nu putea să mai 
mănânce nimic din cauza osului înfipt 
între dinţi. 

Răgetele jalnice ale leului fură 
auzite de ciocănitoare, care zbură din 
copac în copac, în pădurea vecină. Se 
apropie şi, văzând leul care abia mai sufla 
de oboseală şi de suferinţă, strigă: 

- Hei, voinice, de ce te tăvăleşti pe 
jos şi urli atât de jalnic? Ce-ai păţit? 

- Bună pasăre, răspunse leul printre 
gemete, o durere îngrozitoare îmi sfâşie 
falca; nu mai pot îndura atâta suferință. 

- Din ce cauză ai aceste dureri? 
întrebă 
ciocănitoarea. 

Leul, pronunţând cu greu cuvintele, 
povesti întreaga întâmplare, iar pasărea 
îi răspunse: 

- Eh, voinice, am să te ajut să te 
vindeci! Voi pune capăt suferințelor tale. 
Dar să nu uiţi un lucru: că deşi eşti leu şi 
regele animalelor sălbatice, deşi nu ai 
asemănare în ce priveşte puterea şi 
curajul, în caz de nevoie şi tu o să 
trebuiască să-mi vii în ajutor. 

- Pasăre bună, strigă jalnic leul, voi 
face ce-mi vei spune, numai scapă-mă de 
durere. 

Ciocănitoarea însă nu vru ca leul să 
ştie în ce fel îl va putea scăpa de durere, 
de aceea începu să zboare deasupra 
capului său, bătând în aşa fel din aripi, 
încât leul trebui să închidă ochii. 
Folosindu-se de această clipă, pasărea 
apucă osul cu ciocul şi-l scoase dintre 
dinţii leului. 

Durerea regelui animalelor începu să 
scadă. El deschise ochii şi, obosit din 
cauza suferințelor prin care trecuse, se 
târi până la stânca unde obişnuia să se 
odihnească. Ciocănitoarea îl însoţi şi se 
aşeză pe o cracă alături de stâncă. 

- Pasăre bună, spuse leul cu voce 
slăbită, 
spune-mi, care a fost pricina chinurilor 
mele? 

Ciocănitoarea ridică în cioc osul din 
falca leului, i-l arătă şi spuse: 
- Ei, voinice, uită-te la acest os. El ți- 


a pro 
vocat durerea, care te-a făcut slab ca un 
animal 

mărunt. 


Leul se miră că un oscior atât de mic 
poate să provoace o suferinţă atât de mare. 
Ţinând însă minte ceea ce făgăduise, 
recunoscător pentru ajutorul dat, spuse: 

- îţi mulţumesc, pasăre bună, pentru 
că 
mi-ai curmat suferinţa. Acum ştiu că mi-ai 
smuls 
din gură acel os urâcios, cu propriul tău 
Cioc. 

Când vei avea nevoie de mine, vino, şi-ţi 
voi 
îndeplini orice dorinţă. 

Se despărţiră ca nişte buni prieteni. 

într-o zi, când leul, întins pe stânca 
sa, îşi devora gazela vânată, în apropiere 
apăru ciocănitoarea. Pasărea era obosită 
şi nu mai avea putere să dea din aripi, 
căci timp de mai multe ore fusese 
fugărită de un vultur şi numai cu o clipă 
în urmă scăpase de urmărirea 
îngrozitoare. Ciocănitoarea era foarte 
flămândă şi, văzând câtă carne se afla în 
faţa leului sătul, îl rugă: 

- Dă-mi şi mie să mănânc, voinice! 
Mor de 
foame! 

Şi-i povesti ce i se întâmplase, cum a 
trebuit să fugă din faţa vulturului. 

- Dă-mi o bucăţică de carne, voinice, 
termină 
ea, căci nu mai am putere să zbor şi să-mi 
caut 
singură hrană. 

Leul, sătul, zbieră furios: 

- Pasăre urâcioasă, cum îndrăzneşti 


să te 
înfăţişezi mie, stăpânul animalelor 
sălbatice?! Nu 


vezi că am vânat gazela pentru mine şi 
acum 
mă ospătez după poftă? E prada mea. 
Pleacă de 
aici! Să nu crezi că dacă ai reuşit să scapi 
ne 
pedepsită dintre dinții mei ascuţiţi, o să-ți 
mai 
meargă o dată. Fii fericită că mai trăieşti! 
Ciocănitoarea se uită la leu, clătină 
capul şi răspunse: 
- Vedeniile din timpul somnului sunt 


tot atât 
de înşelătoare ca şi formele scrise pe apă. 
Şi tot 


atât de înşelătoare este încrederea în 
cuvintele 
unui leu rău, a cărui recunoştinţă se lasă 
de dorit. 

Este mai bine deci, să nu se bizuie 
nimeni, niciodată, pe făgăduielile unui 
leu atât de nerecunoscător. 


Cel mai puternic din lume 


A FOST ODATĂ un tigru tare bătrân. 
Trăia într-un codru des. Despre 
înțelepciunea lui se dusese vestea prin 
toate împrejurimile. Dar într-o zi îi veni 
ceasul să moară. A poruncit îndată să fie 
chemat unicul său fiu, pe care îl întrebă: 

- Ştii tu, fiule, cine are colții cei mai 
tari din lume? 

- Desigur, tigrul! răspunse fiul. 

- E adevărat. Dar ştii tu tu cine are 
ghearele cele mai ascuţite? 

- Desigur, tigrul! răspunse din nou 
fiul. 

- E adevărat şi asta. Iar acum spune- 
mi cine aleargă cel mai repede? 

- Desigur, tigrul! exclamă fiul, fără 
să stea pe gânduri. 

- Şi acum am să-ţi pun ultima 
întrebare: Cine-i cel mai puternic din 
lume? 

-Tigrul! Tigrul! Tigrul! strigă de trei 

ori puiul. 

- Te înşeli, dragul meu. Să ţii minte 
de la 
mine: cel mai puternic pe pământ este 
omul! Să 

te fereşti a ieşi în calea lui. Să nu te iei la 
luptă cu el, ocoleşte-l! 

Spunând aceste vorbe, bătrânul 
tigru îşi dădu sufletul. 

Puiul de tigru rămase apoi multă 
vreme pe gânduri la cele ce-i spusese 
părintele său în ultimele clipe ale vieţii 
sale. „Dar unde aş putea găsi eu pe acest 
om? Aş vrea să-i văd, barem cu un ochi, 
colții şi ghearele sale". 

Şi puiul de tigru purcese în căutarea 

omului. 

Merse el ce merse şi întâlni un asin 
păscând pe o pajişte. „Poate că acesta 
este omul?" se gândi tigrul şi strigă cât îl 
ţinură puterile: 

- Ei, nu cumva tu eşti omul? 

- Nu, răspunse asinul, sunt un 
prieten patruped al omului. 

- Atunci, rogu-te, povesteşte-mi cum 
este omul la înfăţişare. E adevărat că are 
colţi mai tari şi gheare mai ascuţite decât 
ale mele? 

- Ce tot spui, tigrule! se miră asinul. 
Omul n-are nici un fel de colţi sau gheare. 
El e puternic datorită minţii sale. 

- Eşti un prost, asinule, nu ştii nimic. 
Tatăl meu mi-a vorbit cu totul altfel despre 
om, spuse supărat tigrul şi plecă mai 
departe. 

La celălalt capăt al poienii, tigrul 
întâlni o cămilă. începu s-o întrebe şi pe ea 
ce ştie despre om. Dar când aceasta îi 
spuse că omul este mic de statură şi că ea 
trebuie să se plece în genunchi ca omul s-o 
încalece, tigrul nu vru s-o creadă. 

- Răposatul meu tată mi-a spus că 
omul 
este cel mai puternic pe pământ şi asta 
înseamnă 
că este şi cel mai mare! spuse tigrul 
amărât şi 
porni iar prin lume. 

Multe zile şi nopţi rătăci el prin 
munţi şi văi în căutarea omului. începuse 
chiar să-şi piardă nădejdea de a-l mai 
întâlni vreodată. Când, deodată, auzi 
nişte pocnete în pădure. Se ascunse într- 
un tufiş, se ghemui şi începu să 
privească. Lângă un copac se afla o fiinţă 
fără colţi, fără gheare şi chiar fără blană, 
lovind cu ceva într-un brad. 

Din două sărituri, tigrul ajunse în faţa 
omului, îşi înălţă capul şi-l întrebă: 

-Ascultă, locuitor al pădurii, multe 
animale cunosc din codru, dar văd pentru 
prima oară o arătare ca tine. Aş putea să te 
mănânc. Nici măcar blană nu ai! 

- Dar eu nu sunt animal, răspunse 
tăietorul 
de lemne. Eu sunt om. 

Se miră mult tigrul şi se gândi: 
„Pesemne că bătrânul meu tată îşi 
pierduse minţile când 

mă speriase cu puterea 
omului". Apoi spuse cu 
glas tare: -Acum am să 
te mănânc. Omul îl 

privi, apoi îi răspunse: 

- Ascultă-mă, tigrule, mă învoiesc cu 
ceea 
ce spui tu. însă înainte de a muri de colții 
şi de 
ghearele tale, aş vrea să-ţi arăt şi eu ce 
putere 
am. Te învoieşti? 

- Ei, atunci arată-mi, dar mai 
repede. Am 
umblat mult prin munţi şi văi până să te 
găsesc şi acum mi s-a făcut o foame 
grozavă. 

Omul îl conduse pe tigru lângă 
coliba sa, făcută din lemn de esenţă tare, 
şi-i spuse: 

- Coliba asta am făcut-o pentru mine. 
Este o locuinţă foarte bună. Nu pătrunde 
nici ploaia, nu te arde nici soarele şi nici 
zăpada nu poate intra. Nu eşti curios, 
tigrule, să vezi cum arată pe dinăuntru? 

- Nu, mai întâi să-mi arăţi cum se 
deschide şi cum se yichide locuinţa ta. 

Tăietorul de lemne se învoi, intră în 
colibă şi închise uşa după el. 

-Acum încearcă, tigrule, să mă scoţi 

de aici! 

Tigrul se aruncă furios spre uşă, 
înfipse ghearele în ea, o zgâlţâi cu colții, 
dar în zadar. Uşa se dovedi a fi mai 
puternică decât colții şi ghearele 
tigrului. 

-Ai priceput, tigrule, ce fel de 
locuinţă am? spuse tăietorul de lemne, 
deschizând uşa. Nu mi-e frică de nimeni în 
ea. 

Tigrul se gândi: „N-am întâlnit un 
animal mai prost decât acesta. El putea 
doar să scape de mine, rămânând în 
locuinţa sa". Iar cu glas tare, adăugă: 

- Ei, acum dă-mi voie să văd ce ai 
acolo înăuntru. 

- Poftim, cu multă plăcere, spuse 
tăietorul de lemne cu bunăvoință, 
invitându-l pe tigru să intre în locuinţa sa. 

Numai ce tigrul păşi pragul, omul 
închise repede uşa, şi o propti cu un lemn 
gros. 

Tigrul îşi dădu seama, în sfârşit, că a 
căzut în capcană şi prinse a urla şi a se 
arunca în uşă, strigând: 

- Dă-mi drumul, eu trebuie neapărat 
să te 
mănânc! Dă-mi drumul! 

-Acum e prea târziu, îi spuse 
tăietorul de lemne. Părintele tău ţi-a spus 
că omul este cel 

mai puternic din lume. Tu n-ai vrut să-l 
crezi. Acum te-ai convins singur. 

Din acea vreme, în coliba tăietorului 
de lemne stă întinsă pe duşumea o blană 
moale şi frumoasă. 

